
转讜住驻讜转




	讗讬谉 驻讬专讜砖 诇拽讟注 讝讛




专讘讬谞讜 讞谞谞讗诇

讜讗诇讜 诇讙谞讗讬 讘讬转 讙专诪讜 诇讗 专爪讜 诇诇诪讚 注诇 诪注砖讛 诇讞诐 讛驻谞讬诐 讜诇讗 讛讬讜 讬讜讜讚注讬诐 诇专讚讜转 驻讬' 专讚谉 讘砖讜诇讬 讛诪讞转讛 [讘转诪讬讚 驻讜] 讜讻诪讜 砖讗讜诪专讬诐 [砖讘转 拽讬讝] 讬爪讗 专讚讬讬转 讛驻转 砖讛讬讗 讞讻诪讛 讜讗讬谞讛 诪诇讗讻讛 讜讻谉 讘谉 讗讘讟讬谞住 讚讘专讬诐 驻砖讜讟讬谉 讛谉. 



讻诇 驻注诇 讛' 诇诪注谞讛讜. 驻讬' 驻注诇 讛' 讜谞转谉 讞讻诪讛 诇讝讛 讬转专 诪讝讛 诇诪注谞讛讜 讻讚讬 砖诇讗 讬讛讬讛 讛诪诇讗讻讛 讗诇讗 讘诪讬 砖讞驻抓:




诪注诇讛 注砖谉. 讛住诐 砖谞讜转谉 讘拽讟讜专转 诪注诇讛 注砖谞讛 讻诪拽诇 砖讗讬谞讛 诪驻爪注转 诇讻讗谉 讜诇讻讗谉. 讜讻讬讜谉 砖讛讙讬讚 专' 讬讜讞谞谉 讘谉 谞讜专讬 诪讛 砖讗"诇 讗讜转讜 讝拽谉 砖讛讬讛 诪讘讬转 讗讘讟讬谞住. 讗"专 注拽讬讘讗 讻讬讜谉 砖讻讜讜谞转诐 诇砖"砖 讛讬转讛 讗住讜专讛 诇住驻专 讘讙谞讜转谉 讜讻谉 讗诪专 讘谉 注讝讗讬 讘砖诪讱 讬拽专讗讜讱 讜讘诪拽讜诪讱 讬讜砖讬讘讜讱 讜诪砖诇讱 讬转谞讜 诇讱.





专讬讟讘"讗

讗诇讻住谞讚专讬讗 砖诇 诪爪专讬诐. 驻讬壮 讚讗注状讙 讚讻转讬壮 诇讗 转讜住讬驻讜谉 诇砖讜讘 讘讚专讱 讛讝讛 注讜讚 讻讘专 驻讬专砖讜 讘住讬驻专讬 诇讙讜专 砖诐 讗讬 讗转讛 讞讜讝专 讗讘诇 讗转讛 讞讜讝专 诇住讞讜专讛 讜诇讻讘讜砖 讗转 讛讗专抓. 讜诪讬讛讜 转诪讬讛讗 诪诇转讗 注诇 诪讛 住诪讻讜 讛注讜诇诐 诇讙讜专 讘讝诪谉 讛讝讛 讘诪爪专讬诐 讻讙讜谉 讛专诪讘状诐 讝状诇 讜讻诪讛 讙讚讜诇讬诐 讗讞专讬诐. 讜讬砖 讗讜诪专讬诐 砖讗讜转谉 注讬讬专讜转 讻讘专 谞转讘诇讘诇讜 讜谞讞专讘讜 讜讗诇讜 注讬讬专讜转 讗讞专讜转 讛谉 砖谞转讬讬砖讘讜 讗讞专讬 讻谉 讜讛状专 讗诇讬注讝专 诪诪讬抓 转讬专抓 砖诇讗 讗住专 讛讻转讜讘 讗诇讗 诇讛讜诇讱 讘讚专讱 讛讛讜讗 砖诪讗专抓 讬砖专讗诇 讜讛诪讚讘专 诇诪爪专讬诐 讚讛讻讬 讻转讬讘 拽专讗 诇讗 转讜住讬驻讜谉 诇砖讜讘 讘讚专讱 讛讝讛. 讜讛谞讻讜谉 讬讜转专 砖讗讬谉 讛讗讬住讜专 讛讛讜讗 讗诇讗 讘讝诪谉 砖讬砖专讗诇 砖专讜讬讬谉 注诇 讗讚诪转诐 讗讘诇 讘讝诪谉 讛讝讛 砖谞讙讝专 注诇讬谞讜 诇讛讬讜转 谞讚讞讬诐 讘讻诇 拽爪讜讬 讛讗专抓 讻诇 讞讜爪讛 诇讗专抓 讗讞讚 讛讜讗 讜讗讬谉 讗讬住讜专 讗诇讗 砖诇讗 诇爪讗转 诪讚注转 诪谉 讛讗专抓 诇讞讜爪讛 诇讗专抓.



讗诇 转拽专讬 讘专讜转讬诐 讗诇讗 讘专讬转 讬诐 讻谉 讙讜专住 专砖状讬 讝状诇.  讜驻讬壮 砖注砖讜 讘专讬转 讝讛 注诐 讝讛. 讜讛讙讗讜谞讬诐 讝状诇 讙讜专住讬壮 讗诇 转讬拽专讬 讘专讜转讬壮 讗诇讗 讘执旨专职讬指转讬诐:



讜讛诇诇讜 驻转谉 诪转注驻砖转 讬砖 砖驻讬专砖 讚讛讗 讘讝诪谉 砖诇讗 讛讬讜 注讜砖讬谉 专爪讜谞讜 砖诇 诪拽讜诐 讜诇讗 讛讬讛 谞住 讘诇讞诐 讛驻谞讬诐 诇讛讬讜转讜 讞诐 讘讬讜诐 讛诇拽讞讜. 讜讗讞专讬诐 驻讬专砖讜 讚讗驻讬诇讜 讛讬讛 讛谞住 拽讬讬诐 诪讛 砖讛讬讛 讗驻砖专 诇注砖讜转 讜诇转拽谉 讘讬讚讬 讛讗讚诐 诇讗 讛讬讛 讛讘状讛 专讜爪讛 诇转拽谞讜 讘谞住:



诇讗 专爪讜 诇诇诪讚 注诇 诪注砖讛 讛讻转讘. 驻专砖状讬 讝状诇 砖讛讬讛 拽讜砖专 讗专讘注 拽讜诇诪讜住讬谉 讘讚壮 讗爪讘注讜转讬讜 讜讛讬讛 讻讜转讘 砖诐 砖诇 讬讜状讚 讛状讗 讜讗状讜 讛状讗 讘讬讞讚:





讛诪讗讬专讬

讻诇 砖讛爪讘讜专 专讜讗讬谉 讘讗讞讚 砖谞诪谞注 诪诇诇诪讚 诇专讗讜讬诐 诇讻讱 讚讘专 砖讬砖 拽讬讚讜砖 讛砖诐 讘讬讚讬注转讜 讬讻讜诇讬诐 诇住诇拽讜 诪讗讜转讛 讗讜诪谞讜转 讛诪住讜专讛 诇讛诐 诪讗爪诇诐 讜诇诪谞讜转 讗讞专 转讞转讬讜 讘诇讗 砖讜诐 住讬讘讛 讗讞专转 讜诪"诪 讻诇 砖讻讜讜谞转讜 诇砖诪讬诐 讬讛讗 讘讟讜讞 讘专讞诪讬 讛砖诐 讜讗诇 讬转讬讬专讗 砖讬讛讗 讗讚诐 讬讻讜诇 诇拽驻讞讜 诪诪讛 砖谞讙讝专 诇讜 诪诇诪注诇讛 讜注诇 讻诇 驻谞讬诐 讬讛讗 讻诇 讗讚诐 谞讝讛专 讘诪诇讗讻转讜 砖诇讗 诇讛讻谞讬住 注爪诪讜 讘讞砖讚 讛讘专讬讜转 讗祝 讘诪讛 砖讬讜讚注 讘注爪诪讜 砖讛讜讗 谞拽讬 讘讜 讜讚讘专讬诐 讗诇讜 讻讜诇诐 讗转讛 诇诪讚 诪讘讬转 讙专诪讜 讜诪讘讬转 讗讘讟讬谞住 讗诪专讜 注诇讬讛诐 注诇 讘讬转 讙专诪讜 砖讛讬讜 讘拽讬讗讬谉 讘诪注砖讛 诇讞诐 讛驻谞讬诐 讜诇讗 专爪讜 诇诇诪讚 讜砖诇讞讜 讞讻诪讬诐 诇讗诇讻住谞讚专讬讛 砖诇 诪爪专讬诐 诇讗讜诪谞讬谉 讗讞专讬诐 讜讛注讘讬专讜 讗转 砖诇 讘讬转 讙专诪讜 砖诇讗 讬专讜讬讞讜 砖讻专诐 砖讛讬讜 谞讜讟诇讬谉 诪转专讜诪转 讛诇砖讻讛 讜讛讬讜 讗讜转诐 讛讗讜诪谞讬诐 讬讜讚注讬诐 诇讗驻讜转 讻诪讜转诐 讗讘诇 诇讗 讛讬讜 讬讜讚注讬诐 诇专讚讜转 讻诪讜转诐 专"诇 讚讘讜拽 讛诇讞诐 注诐 讚讜驻谞讬 讛转谞讜专 诪驻谞讬 砖讗讜转诐 讗讜诪谞讬诐 砖讛讘讬讗讜 讛讬讜 诪住讬拽讬谉 诪讘驻谞讬诐 讜讗讜驻讬谉 诪讘讞讜抓 诪驻谞讬 砖讛诇讞诐 讛讬讛 注砖讜讬 讻诪讬谉 讚驻讜住 转讬讘讛 驻专讜爪讛 讜讛讬转讛 专讚讬讬转讜 诪讘驻谞讬诐 拽砖讛 讜讗讬谉 讬讻讜诇讬谉 诇讚讘拽讜 讻专讗讜讬 砖诇讗 讬砖讞转 讛讚驻讜住 讜讛讬讜 讗讜驻讬谉 诪讘讞讜抓 注诇 讙讘 讛转谞讜专 讜砖诇 讘讬转 讙专诪讜 讛讬讜 诪住讬拽讬谉 讜讗讜驻讬谉 诪讘驻谞讬诐 讜讬"讙 诪住讬拽讬谉 诪讘讞讜抓 讜讗讜驻讬谉 诪讘驻谞讬诐 讻诇讜诪专 讻讚讬 砖讬讛讬讜 讬讻讜诇讬谉 诇专讚讜转 讘讬讚讬诐 讜诇讗 诪谞注诐 讞讜诐 讙讚讜诇 砖讘转谞讜专 讜讻砖砖诪注讜 讞讻诪讬诐 讘讚讘专 讗诪专讜 讻诇 诪讛 砖讘专讗 讛拽讘"讛 诇讻讘讜讚讜 讘专讗 砖谞讗诪专 讻诇 讛谞拽专讗 讘砖诪讬 讜诇讻讘讜讚讬 讘专讗转讬讜 讜讻讜' 讬讞讝专讜 讘讬转 讙专诪讜 诇诪拽讜诪诐 砖诇讞讜 诇讛诐 讞讻诪讬诐 讜诇讗 专爪讜 诇讘讜讗 讻驻诇讜 诇讛诐 砖讻专诐 诪转专讜诪转 讛诇砖讻讛 讜讘讗讜 讗诪专讜 诇讛诐 诪讛 专讗讬转诐 砖诇讗 诇诇诪讚 讗诪专讜 诇讛诐 讬讜讚注讬诐 讛讬讜 讘讬转 讗讘讗 砖讘讬转 讛诪拽讚砖 注转讬讚 诇讬讞专讘 砖诪讗 讬诇诪讚 讗讚诐 砖讗讬谞讜 讛讙讜谉 讜讬诇讱 讜讬注讘讜讚 注"讝 讘讻讱 讜讻谉 讛讬讛 讛注谞讬谉 讘讘讬转 讗讘讟讬谞住 砖讛讘讬讗讜 讗讜诪谞讬谉 诪讗诇讻谞住讚专讬讗 讜讛讬讜 讬讜讚注讬诐 诇驻讟诐 讻诪讜转诐 专"诇 讻转讬砖转 讛住诪谞讬诐 讜讛专讻讘转诐 讗讘诇 诇讗 诇讛注诇讜转 注砖谉 讻诪讜转诐 讜讛讞讝讬专讜诐 讜讻驻诇讜 诇讛诐 砖讻专诐 诪讻讗谉 讗诪专讜 讘砖诪讱 讬拽专讗讜讱 讜讘诪拽讜诪讱 讬讜砖讬讘讜讱 讻诇讜诪专 讻诇 砖讻讜谞转讱 诇砖诪讬诐 讗诇 转讚讗讙 砖诪讗 驻诇讜谞讬 讬拽讞讱 讻讱 讜讻讱 讜讬注讘讬专 讗转 讻讘讜讚讱 讗诇讗 注诇 讻专讞诐 讬讛讜 拽讜专讬谉 讗讜转讱 诇讘讗 讜诇讬砖讘 讘诪拽讜诪讱 讜诪砖诇讱 讬转谞讜 诇讱 讻诇讜诪专 诪诪讛 砖拽爪讜讘 诇讱 诪谉 讛砖诪讬诐 讜讗讬谉 讗讚诐 谞讜讙注 讘诪讜讻谉 诇讞讘讬专讜 讗驻讬诇讜 讻诪诇讗 谞讬诪讗 讜诪转讜讱 讻讱 讞讝专讜 讜讗诪专讜 砖诇讗 诇住驻专 讘讙谞讜转诐 讜讛讜讗 砖讗诪专讜 讗诪' 专' 讬讜讞谞谉 讘谉 谞讜专讬 驻注诐 讗讞转 诪爪讗转讬 讝拽谉 讗讞讚 讜诪讙讬诇转 住转专讬诐 讘讬讚讜 讗诪专转讬 诇讜 诪讗讬谉 讗转讛 讗诪专 诇讬 诪讘讬转 讗讘讟讬谞住 讜诪讛 讘讬讚讱 诪讙诇转 住诪谞讬谉 讛专讗讛 诇讬 讗诪专 诇讬 讻诇 讝诪谉 砖讛讬讜 讗讘讜转讬讬 拽讬讬诪讬诐 诇讗 讛讬讜 诪讜住专讬谉 讗讜转讜 诇砖讜诐 讗讚诐 注讻砖讬讜 讛专讬 讛讜讗 诇讱 诇讱 讜讛讝讛专 讘讛 讜讻砖讛专爪转讬 讛讚讘专讬诐 诇驻谞讬 专' 讬讛讜砖注 讗诪专 诇讬 诪注转讛 讗住讜专 诇住驻专 讘讙谞讜转诐 讜讻谉 砖诪爪讗讜 拽爪转诐 讗讞专 讞讜专讘谉 讘讟讜讞讬诐 讘专讞诪讬 讛砖诐 诇砖讜讘 讘讬转 讛诪拽讚砖 注诇 诪讻讜谞讜 讜讛讜讗 砖讗诪专 讗讞讚 诪讛诐 驻注诐 讗讞转 讬爪讗转讬 注诐 讗讞讚 诪讘谞讬讛诐 诇诇拽讟 注砖讘讬诐 专讗讬转讬讜 砖砖讞拽 讜讘讻讛 讗诪' 诇讜 诪驻谞讬 诪讛 讘讻讬转 讗诪' 诇讬 诪注诇讛 注砖谉 专讗讬转讬 讻谞讙讚讬 讜讝讻专转讬 讻讘讜讚 讗讘讜转讬 讜诪驻谞讬 诪讛 砖讞拽转 讗"诇 砖注转讬讚 讛拽讘"讛 诇讛讞讝讬专讜 诇谞讜 讜讻诇 砖讻谉 砖讛讜讝讻专讜 诇砖讘讞 讘诪讛 砖讛讬讜 诪讜爪讬讗讬诐 注爪诪诐 诪谉 讛讞砖讚 讗诇讜 砖诇讗 谞诪爪讗 驻转 谞拽讬讛 讘讬讚 讘谞讬讛诐 讜讗诇讜 砖诇讗 讬爪讗讛 讻诇讛 诪讘讜砖诪转 诪讘转讬讛诐 讻诪讜 砖讘讬讗专谞讜 讘诪砖谞讛 讜讗注驻"讻 谞注谞砖讜 讘讜 注诇 砖讛讬讛 讘讛诐 住专讱 讛转讻讘讚讜转 注诇 讛注谞讬谉 讚专讱 讛注专讛 讗诪专讜 驻注诐 讗讞转 诪爪讗转讬 诪讘谞讬 讘谞讬讛诐 砖诇 讘讬转 讗讘讟讬谞住 讗诪专转讬 诇讜 讗讘讜转讬讱 专爪讜 诇诪注讟 讘讻讘讜讚 砖诪讬诐 讜诇讛专讘讜转 讻讘讜讚 注爪诪诐 注讻砖讬讜 谞转诪注讟 讻讘讜讚诐 讜讻讘讜讚 砖诪讬诐 讘诪拽讜诪讜 注讜诪讚:





转讜住驻讜转 讬砖谞讬诐

注诪讚 谞讞砖讜诇 讻讜'. 诇讗 诪驻谞讬 砖注砖讛 注讘讬专讛 讻砖讛诇讱 诇诪爪专讬诐 讻讚讗诪专讬谞谉 讘住驻专讬 诇讙讜专 砖诐 讗讬 讗转讛 讞讜讝专 讗讘诇 讗转讛 讞讜讝专 诇住讞讜专讛 讜诇讻讬讘讜砖 讛讗专抓:





讜讛诇诇讜 驻转谉 诪转注驻砖转. 讜讗注"驻 砖讛讬讛 讛诇讞诐 讞诐 讻讬讜诐 讛诇拽讞讜 诪"诪 诪讛 砖讗驻砖专 讘讬讚讬 讗讚诐 诇讗 讛讬讛 讛拽讘"讛 专讜爪讛 诇转拽谉:





砖谞讗诪专 讻诇 驻注诇 讛' 诇诪注谞讛讜. 讛讻讗 诇讗 诪讬讬转讬 拽专讗 讚诇讻讘讜讚讬 讘专讗转讬讜 砖讗讬谉 讻诇 讻讱 讙谞讗讬 讗诐 讛讬讛 诪驻爪注 讜讗讬谉 讝讛 讗诇讗 讬转专转 讘注诇诪讗 讚讘注讬谞谉 诪砖讜诐 讚讻转讬讘 讻诇 驻注诇 讜讙讜':





讛"讙 讘住驻专讬诐 讬砖谞讬诐 讜讘讻诪讛 住驻专讬诐 讜诪讛 专讗讬转 讜讛讝讻专转 诪注诇讛讗)爪"诇 转诪专讜. 讛注砖谉 讻谞讙讚讜. 驻讬' 讗讜转讜 注砖讘 砖诪注诇讛 注砖谉 讻谞讙讚讜 讜讗讬谞讜 诪驻爪注 诇讻讗谉 讜诇讻讗谉 讗诇讗 诪转诪专 讜注讜诇讛 讻诪拽诇 专讗讬转讬 砖诇讗 讛讬讛 砖讜诐 讗讚诐 诪讻讬专 讗诇讗 讛诐 讗讘诇 注砖讘 讗讞专 砖砖诪讜 诪注诇讛 注砖谉 讛讬讜 诪讻讬专讬谉 讗谞砖讬 讗诇讻住谞讚专讬讗 砖讗诐 讞讬住专 讘拽讟讜专转 讞讬讬讘 诪讬转讛 讚诇住驻专讬诐 砖诪讜讙讛 讘讛诐 诪注诇讛 注砖谉 讻谞讙讚讬 讗讬谉 讛诇砖讜谉 诪讻讜讜谉 讚讛讜讛 诇讬讛 诇诪讬诪专 专讗讬转讬 讗讜 诪注诇讛 注砖谉 讗爪诇讬 诪讬讛讜 讬砖 住驻专讬诐 砖讻转讜讘 讘诐 讘诪住讻转 砖拽诇讬诐 (驻专拽 讛) 诪注诇讛 注砖谉 注讜诪讚 诇谞讙讚讬 讜讘转讜住驻转讗 (讚讬讜诪讗 驻"讘) 讻转讜讘 专讗讬转讬 讻谞讙讚讬 诪讬讛讜 讗讜转诐 住驻专讬诐 讚讙专住讬 讙讬专住讗 专讗砖讜谞讛 讬砖 诇驻专砖 讻讚驻专讬砖讬转 讜讬砖 转讜住驻转讗 砖谞讗诪专 讘讛 诪注诇讛 注砖谉 诇谞讙讚讬 讜诇讗 讻转讜讘 讘讛 诇讗 注讜诪讚 讜诇讗 专讗讬转讬 讜讚讜诪讛 砖讛讙讬讛讜 注讜诪讚 讗讜 专讗讬转讬 诇转拽谉 讛诇砖讜谉 讜讻讚驻专讬砖讬转 注讬拽专. 讛"专 讗诇讞谞谉:





转讜住驻讜转 专讬"讚

注诇 讛专讗砖讜谞讬诐 谞讗诪专 讝讻专 爪讚讬拽 诇讘专讻讛 讜注诇 讘谉 拽诪爪讗 讜讞讘讬专讬讜 谞讗诪专 讜砖诐 专砖注讬诐 讬专拽讘 驻讬壮 讬砖 诇讜诪专 砖讙诐 诪转谞讬壮 讗注状讙 讚转谞讬 讜讗讬诇讜 诇讙谞讗讬 讻讬 转谞讬 讘住讬驻讗 注诇 讛专讗砖讜谞讬诐 谞讗诪专 讝讻专 爪讚讬拽 诇讘专讻讛 讜注诇 讗讬诇讜 谞讗诪专 讜砖诐 专砖注讬诐 讬专拽讘 讛专讗砖讜谞讬诐 拽讜讚诐 诇讘讬转 讙专诪讜 讜讘讬转 讗讘讟讬谞住 讜讛讜讙专住 砖讗注状驻 砖讗诪专 讜讗诇讜 诇讙谞讗讬 讜诪驻谞讬 砖讻讱 住讘专讜 讞讻诪讬诐 讻讬 诪驻谞讬 讙讗讜转诐 讛讬讜 注讜砖讬诐 讗讘诇 讻砖砖诪注讜 转砖讜讘转诐 讗诪专讜 注诇讬讛诐 讝讻专 爪讚讬拽 诇讘专讻讛 讜注诇 讗诇讜 谞讗诪专 讜砖诐 专砖注讬诐 讬专拽讘 注诇 讘谉 拽诪爪讗 讜讞讘讬专讬讜:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诇讛注诇讜转 注砖谉 砖诇讗 讛讬讜 诪讻讬专讬谉 讘注砖讘 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讗诇 转拽专讬 讘专讜转讬诐 讗诇讗 讘专讬转 讬诐 讻讜'. 注讬讬谉 驻专砖"讬 专"诇 诇驻讬' 拽诪讗 讘专讬转 砖讻专转讜 讝讜 注诐 讝讜 讘讬诐 讜诇驻讬专讜砖 砖谞讬 讘专讬讬转 讬诐 讚讛讬讬谞讜 讘专讬讛 砖讘讬诐 砖讘诇注讛 讜讛拽讬注讛 讜拽"诇: 


诪转注驻砖转  讻讜'. 讙诐 砖讘谞住 讛讬讛 讛诇讞诐 讞诐 讻讬讜诐 讛诇拽讞讜 讻诪"砖 驻"拽 诪"诪 诇讗 讛讬讜 住讜诪讻讬谉 注诇 讛谞住 讚讻讛"讙 诇讗 讛讬讜 住讜诪讻讬谉 注诇 谞住 砖诇讗 讗讬专注 拽专讬 诇讻"讙 讘讬讜诐 讛讻驻讜专讬诐 讻诪驻讜专砖 诇注讬诇: 


诇讻讘讜讚讜  讘专讗讜 砖谞讗诪专 讻讜'. 讜讻讬讜谉 讚讻讘讜讚 砖诪讬诐 讛讜讗 砖诇讗 讬转注驻砖 讛驻转 讞讝专讜 讘讬转 讙专诪讜 诇诪拽讜诪谉 讜讻讚诇拽诪谉 讘诪拽讜诪讱 讬讜砖讬讘讜讱 讜讻讜': 


砖诇讗  诇诇诪讚 讻讜'. 专"诇 讚讗讬谉 讝讛 讗诇讗 讻讚讬 诇讛专讘讜转 砖讻专讻诐 讜讻讘讜讚讻诐 诇讛讜砖讬讘讻诐 讘诪拽讜诪讻诐 讜讛砖讬讘讜 讚讗讬谞讜 讻谉 讗诇讗 讚讻讜讜谞转谞讜 诇讻讘讜讚 砖诪讬诐 讚讬讜讚注讬谉 讛讬讜 讻讜' 讜砖诪讗 讬诇诪讜讚 讻讜'. 讜讗诪专 


讜注"讝  诪讝讻讬专讬谉 讗讜转讜 诇砖讘讞 讻讜'. 诪讞讜讘专 诇诪讟讛 砖诪注讜诇诐 诇讗 谞诪爪讗转 讻讜' 讻驻专砖"讬 讗讘诇 讛讗 砖诇讗 专爪讜 诇诇诪讚 讜谞转谞讜 讟注诐 诇讚讘专讬讛诐 诪砖讜诐 讚砖诪讗 讬诇诪讜讚 讗讚诐 砖讗讬谞讜 讛讙讜谉 讻讜' 讘讝讛 诇讗 讛讝讻讬专讜 讗讜转谉 诇砖讘讞 讚诇讗 讛讗诪讬谞讜 讞讻诪讬诐 诇讛诐 讗诇讗 讚讻讜讜谞转诐 诇讛专讘讜转 砖讻专诐 讜讻讘讜讚诐 讻讚诇拽诪谉 讜拽"诇: 


讻诇  驻注诇 讛' 诇诪注谞讛讜 讻讜'. 讛讻讗 诪讬讬转讬 拽专讗 讗讞专讬谞讗 讜谞专讗讛 诇驻讬 注谞讬谞讗 讚诇注讬诇 讘诇讞诐 讛驻谞讬诐 砖讘讬转 讙专诪讜 讘注爪诪诐 讬讚注讜 诇专讚讜转 讜砖诇讗 转转注驻砖 注"讬 诪注砖讬讛诐 诪讬讬转讬 拽专讗 讻诇 讛谞拽专讗 讘砖诪讬 讚讛讬讬谞讜 讛讗讚诐 讛谞拽专讗 讘砖诐 讛' 砖谞讘专讗 讘爪诇诐 讗诇讛讬诐 讜讛讛讜讗 拽专讗 诇讗 砖讬讬讱 讛讻讗 讙讘讬 拽讟讜专转 砖讘讬转 讗讘讟讬谞住 诇讗 讬讚注讜 诇注砖讜转 讻诇讜诐 讗诇讗 注"讬 讛注砖讘 诪注诇讛 注砖谉 讜砖讬讬讱 诇讗转讜讬讬 讛讗讬 拽专讗 讻诇 驻注诇 讛' 诇诪注谞讛讜 讚讛讛讜讗 注砖讘 诇转讻诇讬转 讝讛 谞讘专讗 诇讛注诇讜转 注砖谉 讛拽讟讜专转 诇砖诪讬诐: 


诇讛专讘讜转  讻讘讜讚谉 讻讬'. 讛讬讬谞讜 砖讘拽砖讜 砖讻专 讬讜转专 诪讛专讗讜讬 讻讚讬 诇讛专讘讜转 讻讘讜讚谉 讜讘讝讛 专爪讜 诇诪注讟 讻讘讜讚 讛诪拽讜诐 讚讛讬讬谞讜 砖诪注讟讜 注"讬 砖讻专谉 讛专讘 讗转 砖拽诇讬 转专讜诪转 讛诇砖讻讛 讜注讻砖讬讜 砖谞讞专讘 讛讘讬转 讻讘讜讚 讛诪拽讜诐 讘诪拽讜诪讜 讻诪"砖 诪诇讗 讻诇 讛讗专抓 讻讘讜讚讜 讗讘诇 讻讘讜讚讻诐 诪讬注讟: 


讘讙谞讜转谉  讻讜'. 专"诇 谞讬讻专讬诐 拽爪转 讚讘专讬 讗诪转 讚诇砖诐 砖诪讬诐 谞转讻讜讜谞讜 砖诇讗 诇诇诪讚 讗讞专讬诐 讜注"讻 诪"砖 注诇讬讛谉 讜砖诐 专砖注讬诐 讬专拽讘 诪注转讛 诇讗 谞讗诪专 讻谉 讗诇讗 讘砖诪讱 讬拽专讗讜讱 讙诐 诇注转讬讚 讘诪拽讜诪讱 讬讜砖讬讘讜讱 讻诪讜 砖讗诪专讜 注转讬讚 讛拽讘"讛 诇讛讞讝讬专 诇谞讜 讜诪砖诇讱 讬转谞讜 诇讱 讚讛讬讬谞讜 讻诇 诪讛 砖讛讬讜 谞讜转谞讬诐 诇讛诐 诪转专讜诪转 讛诇砖讻讛 诪砖诇讛诐 讛讜讗 讜诇讗 诪讬注讟讜 讘讝讛 讻讘讜讚 讛诪拽讜诐 讜讗讬谉 讗讚诐 谞讜讙注 讘诪讛 砖诪讜讻谉 讻讜' 讚讛讬讬谞讜 讗讜转谉 讛讗讜诪谞讬谉 砖讛讘讬讗讜 诇讗 讛讬讛 讘讬讚诐 诇讬讙注 讘诪讛 砖诪讜讻谉 诇讛诐 讜住讬讬诐 讚讘讻讛"讙 讗讬谉 诪诇讻讜转 谞讜讙注转 讻讜' 讜诪驻讜专砖 讘住驻"讘 讚诪"拽:





专砖"砖

讙诪专讗 讜讞讝专讜 讘讬转 讙专诪讜 诇诪拽讜诪谉. 诇讻讗讜专讛 讛"谞 诇讛讙讬讛 讬讞讝专讜 讜讻谉 诇拽诪谉 讘讘讬转 讗讘讟讬谞住. 讗讻谉 讬转讻谉 讚讛诐 谞砖讗专讜 注讜讚 讘讬专讜砖诇讬诐 诇专讗讜转 讗讬讱 讬注砖讜 讛讗诇讻住谞讚专讬讬诐 讜讻讬讜谉 砖专讗讜 砖诇讗 讛爪诇讬讞讜 讘诪诇讗讻转诐 砖讘讜 讗讝 诇讘讬转诐 讗砖专 讛讬讛 讞讜抓 诇讬专讜砖诇讬诐 讻讬 讗诪专讜 砖诪注转讛 讬讜讻专讞讜 诇砖诇讞 讗讞专讬讛诐 诇诪拽讜诪谉 讜讻谉 讛讬讛:



讙诪' 砖诐 讘讻诇 讬讜诐 讛讬讜 谞讜讟诇讬谉 讬"讘 诪谞讛 讻讜'. 谞专讗讛 讚专"诇 讘讻诇 讛讬诪讬诐 讟专诐 砖讛住讬注讜诐 诪诪拽讜诪诐 讛讬讜 谞讜讟诇讬谉 诇讻诇 砖谞讛 讬"讘 诪谞讛. 讻讬 讝讛讜 讙讜讝诪讗 砖讻专 讻讝讛 诇讻诇 讬讜诐. 讜讘讬专讜砖诇诪讬 诇讬转讗 诇转讬讘讜转 讘讻诇 讬讜诐 讜讛讬讜诐 注"砖 讜讛讬驻"诪 讜讛拽"注 诇"讚 砖驻讬专砖讜 砖诐 讘讻诇 讬讜诐. 砖讜讘 专讗讬转讬 讘专砖"讬 砖讘讜注讜转 (讬 讘) 讚"讛 诪驻专讬砖讬谉 砖讻转讘 讙讘讬 讘讬转 讗讘讟讬谞住 讚诇拽诪谉 砖讛讬讜 谞讜讟诇讬谉 讘讻诇 砖谞讛 讬"讘 诪谞讛. 讛专讬 砖讻讜讜谞转讬 讘注讝"讛 诇讚注转 专讘讬谞讜 诪讗讜专 注讬谞讬谞讜 讝"诇:



讙诪' 砖诐 诪讙讬诇转 住诪诪谞讬诐. 谞专讗讛 驻讬专讜砖讜 砖讛讬讜 诪爪讜讬讬专讬诐 讘讛 转讜讗专讬 讛住诪诪谞讬诐 讻诪讜 砖讛诐 讙讚诇讬诐 讜讛讬讛 专砖讜诐 注诇 讻讗讜"讗 砖诪讜. 讜专砖"讬 讝"诇 拽讬爪专 拽爪转 讘诪讜讘谉:



讙诪' 砖诐 讗"诇 讻"讝 砖讘讬转 讗讘讗 讛讬讜 拽讬讬诪讬谉 讻讜'. 讘注"讬 讛讙讬专住讗 爪谞讜注讬谉:



专砖"讬 [讚"讛 讗诇讗 讘专讬转 讬诐. 讜讬砖 讗讜诪专讬诐 讘专讬讬转 讬诐. 谞专讗讛 讚专"诇 讚诇讛讬"讗 讚讘专讬讛 砖诇 讬诐 讘诇注转讛 讚专砖讬 诇诪诇转 讘专讜转讬诐 讻诪讜 讘专讬讬转讬诐] :



讚"讛 注"诪 讛讻转讘. 拽讜砖专 讻讜'. 诇拽诪谉 讘讙诪专讗 讗讬转讗 砖讛讬讛 谞讜讟诇 讘讬谉 讗爪讘注讜转讬讜. 讜讛专讬 讬砖 讚' 讘讬谉 讛讘讬谞讬讬诐 讜砖诐 讬讻讜诇 诇讗讞讜讝 讘诇转讬 拽砖讬专讛. 讜诇讻讗讜专讛 诪讻讗谉 住转讬专讛 诇诪讛 砖讛讘讗转讬 讘诪讙讬诇讛 (讞 讘) 讚讗讜转讬讜转 讛砖诐 爪专讬讱 诇讻讜转讘谉 讻住讚专谉. 讚讛讗 讗"专 讻诇 砖讗讬谞讜 讘讝讛 讗讞专 讝讛 讗驻讬' 讘讘"讗 讗讬谞讜. 讗诇诪讗 讚讞砖讘讬谞谉 诇讻"讗 诪讛诐 讻讗讬诇讜 讛讜讗 讗讞专讜谉 讜讗"讻 讛"谞 谞讞砖讜讘 讻讗讬诇讜 讛讗讜转讬讜转 讛专讗砖讜谞讜转 诪讛砖诐 谞讻转讘讜 讘讗讞专讜谞讛 讜讬砖 诇讞诇拽. 讜注诪砖"讻 诇拽诪谉 (谞讝) 讘住"讚:



专砖"讬 讚"讛 砖讛诇诇讜. 讻诪讬谉 转讬讘讛 驻专讜爪讛 讗讜 讻诪讬谉 住驻讬谞讛. 讻爪"诇. 注讬' 专"驻 砖转讬 讛诇讞诐:





讛讙讛讜转 讬注讘"抓

讙诪' 注诪讚 注诇讬讜 谞讞砖讜诇 讻讜'. 谞"讘 诇谞住讜转讜 讗诐 讬爪讟注专 讜讬诪住讜专 谞驻砖讜 注诇讬讛 讚诇驻讜诐 爪注专讗 讗讙专讗:


砖诐 谞讞砖转 拽诇讜谞讬转讗 讛讬转讛 讜讛讬转讛 诪讗讬专讛 讻砖诇 讝讛讘. 谞状讘 讚讻讜讜转讛 讗砖讻讞谉 讘拽专讗 (注讝专讗 讞) 讜讻诇讬 谞讞讜砖转 讙讜' 讞诪讜讚讜转 讻讝讛讘. 讜诪砖诐 谞诇诪讜讚 讙状讻 砖砖诐 谞讞讜砖转 讬住讘讜诇 转讜讗专 讝讻专 注诐 谞拽讘讛 讻讻转讜讘 砖诐 谞讞讜砖转 诪讜爪讛讘 讟讜讘讛. 讻诇砖讜谉 讞讝"诇 讻讗谉:





讘谉 讬讛讜讬讚注

讘旨址讞植讝指专指转讜止 注指诪址讚 注指诇指讬讜 谞址讞职砖讈讜止诇 砖讈侄讘旨址讬旨指诐 诇职讟址讘旨职注讜止.  驻讬专砖 专砖"讬 '住注专讛' 讜讬砖 诇讛拽砖讜转 诇诪讛 讗诪专 注指诇指讬讜 讜讙诐 诇职讟址讘旨职注讜止 讚诪砖诪注 专拽 讘注讘讜专讜 讛讬讛 讛讚讘专 讛讝讛 讜讛诇讗 讗讚专讘讗 讻讬讜谉 砖讛讜讗 砖诇讬讞 诪爪讜讛 讗讬谉 专讗讜讬 诇讛讬讜转 注诇讬讜 讙讝专讛 讝讜?
讜谞专讗讛 诇讬 讘住"讚 注诇 驻讬 诪讛 砖讻转讘 讛专讬讟讘"讗 讝"诇 砖讛讘讬讗讜 讘注诇 注讬谉 讬注拽讘 讗讬讱 讛诇讱 谞拽谞讜专 诇讗诇讻住谞讚专讬讗 砖诇 诪爪专讬诐 讜讛讗 讗讬讻讗 讗讬住讜专 诇讗讜 讚'诇止讗 转止住执驻讜旨谉 诇指砖讈讜旨讘 讘址旨讚侄旨专侄讱职 讛址讝侄旨讛 注讜止讚' (讚讘专讬诐 讬讝, 讟讝), 讜讛讘讬讗 讚专砖转 专讘讜转讬谞讜 讝"诇 讘住驻专讬 诇讙讜专 砖诐 讗讬 讗转讛 讞讜讝专, 讗讘诇 讗转讛 讞讜讝专 诇住讞讜专讛 讜诇讻讘讜砖 讗转 讛讗专抓, 注讬讬谉 砖诐.
讜讛专讘 驻转讞 注讬谞讬诐 讝"诇 讛讘讬讗 讟注诐 讗讞专 诪讚讘专讬 专讘讬谞讜 讛讗专"讬 讝"诇 讚讗驻讬诇讜 '诇讙讜专 砖诐' 砖专讬 讗讞专 砖讻讘专 注讘专讜 讬砖专讗诇 讜讙专讜 砖诐 讗讞专 讞讜专讘谉 讘讬转 专讗砖讜谉 讜谞注砖讛 讘讛 转注专讜讘转 谞讬爪讜爪讬 拽讚讜砖讛 讘砖讗专 讗专爪讜转 讜讗讝 讛讜转专 诇讚讜专 讘讛, 注讬讬谉 砖诐.
讜诇讻谉 讻讗谉 讛砖讟谉 砖讛讜讗 谞讞砖 讛拽讚诪讜谞讬 谞转拽谞讗 讘谞拽谞讜专 砖讛讘讬讗 讚诇转讜转 讞砖讜讘讬诐 诇讘讬转 讛诪拽讚砖 讜讛爪诇讬讞 讘讛诐 讻讬 讻谉 讚专讱 讛住讟专讗 讗讞专讗 诇讛转拽谞讗讜转 讘讚讘专讬诐 砖诇 拽讚讜砖讛, 诇讻讱 讻讗砖专 专讗讛讜 诪讛诇讱 讘讬诐 砖讛讜讗 诪拽讜诐 住讻谞讛 诪爪讗 诇讜 讟注谞讛 诇拽讟专讙 注诇讬讜 诪爪讚 讛诇讜讻讜 诇诪爪专讬诐 讚注讘专 注诇 讗讬住讜专 诇讗讜 讜讛讜讗 诇讗 谞转谉 诇讘 注诇 讚专砖转 讛住驻专讬 讜诇讗 注诇 讟注诐 专讘讬谞讜 讛讗专"讬 讝"诇 诇驻讜讟专讜 讗诇讗 讛讻专讬注 讛讚讬谉 诇讞讜讘讛 诇讞讬讬讘讜 讘讝讛, 诇讻讱 注砖讛 注爪诪讜 诪转拽谞讗 诇讻讘讜讚 讛砖诐 讬转讘专讱 砖讗住专 讛讛诇讬讻讛 诇诪爪专讬诐 讜谞转诇讘砖 讘住注专讛 砖诇 讛讬诐 诇讛讟讘讬注讜, 讜讝讛讜 砖讗诪专讜 注指诪址讚 注指诇指讬讜 诇职讛址讟职讘旨执讬注讜止 讚讬讬拽讗 讻讬 讘注讘讜专讜 注砖讛 讛讚讘专 讛讝讛, 讜诇讻谉 拽专讗 诇住注专讛 讘砖诐 谞址讞职砖讈讜止诇 砖讛讜讗 讗讜转讬讜转 '诇讜止 谞指讞指砖讈' 讙诐 诪爪讗 住讬诪谉 讬驻讛 诇注爪诪讜 砖讞砖讘 砖讬爪诇讬讞 讘讻讱 讘砖讘讬诇 砖讛讚诇转讜转 讛讬讜 谞职讞止砖讈侄转 砖讛讜讗 注诇 砖诪讜 讜注诇 转' 讻讜讞讜转 砖诇讜 砖讝讛讜 谞职讞止砖讈侄转 讗讜转讬讜转 谞指讞指砖讈 转'.
讗讱 讘讗诪转 谞拽谞讜专 诇讗 注讘讬讚 讗讬住讜专讗 讛谉 诪讞诪转 讟注诪讬诐 讛谞讝讻专 讛谉 诪爪讚 砖讗专 讟注诪讬 转专讬爪讬 砖讻转讘讜 讘讚讘专 讛讝讛, 诇讻谉 诪谉 讛砖诪讬诐 讝讬讻讜讛讜 讜谞注砖讛 诇讜 谞住 驻诇讗讬 讜谞转拽讬讬诐 讘谞讞砖 讗砖专 砖诇讟 讛讗讚诐 讛讘诇讬注诇 讘讗讚诐 讛转讞转讜谉 诇专注 诇讜 诇讗讚诐 讛讘诇讬注诇 讻讬 讘诪注砖讛 谞住讬诐 转讞诇砖 讛住讟专讗 讗讞专讗 讜转转诪讜讙讙.


讛指讬指讛 诪执爪职讟址注值专 注址诇 讞植讘侄专职转旨指讛旨. 讬砖 诇讛拽砖讜转 讗诪讗讬 谞爪讟注专 注转讛 讜诇讗 谞爪讟注专 注诇讬讛 诪砖注转 谞驻讬诇讛? 讜谞专讗讛 诇讬 讘住"讚 讚讜讚讗讬 谞爪讟注专 诪砖注转 谞驻讬诇讛 讗讱 讛讬讛 诪转谞讞诐 拽爪转 讻讬 诪讛 讘讬讚讜 诇注砖讜转 讜讛诇讗 讘注诇 讻专讞讜 谞讟诇讜讛 讜讛砖诇讬讻讜 讗讜转讛 讘砖讘讬诇 讛诪拽专讛 砖拽专讛 诪谉 讛砖诪讬诐 讘住注专转 讛讬诐 讗诪谞诐 注转讛 砖专讗讛 讘砖谞讬讛 讗讞专 砖讻专讻讛 讜讗诪专 '讛址讟旨执讬诇讜旨谞执讬 注执诪旨指讛旨' 谞讞 讛讬诐 讜谞讬爪讜诇讛 讗讝 谞转讞讚砖 诇讜 爪注专 讙讚讜诇 讜谞讻讜讛 讘讞诪讬 讞诪讬谉 砖讗诪专 诪讚讜注 诇讗 注砖讬转讬 讻谉 讘专讗砖讜谞讛 讜讛讬转讛 谞爪讜诇转 讙诐 讛专讗砖讜谞讛! 讜讻砖专讗讛 讛砖诐 讬转讘专讱 爪注专讜 注诇 讝讛 注砖讛 谞住 讚讻讬讜谉 砖讛讙讬注 诇谞诪诇 讛指讬职转指讛 诪职讘址爪职讘旨侄爪侄转 讜职讬讜止爪值讗转.
讗诪谞诐 注讚讬讬谉 转拽砖讬 讘讗诪转, 诇诪讛 诇讗 注讘讚 讛讻讬 讘专讗砖讜谞讛 讗诐 讻诇 讻讱 讛讬讜 讞讘讬讘讬谉 注诇讬讜 讛讚诇转讜转 砖诇 讘讬转 讛诪拽讚砖 砖拽讬讘诇 注诇 注爪诪讜 诇讬驻讜诇 诇讬诐? 讜谞专讗讛 诇讬 讘住"讚 讻讬 讘转讞讬诇讛 砖讛诐 讛讬讜 诪讘拽砖讬诐 诇讛砖诇讬讱 讗讞转 讚讜拽讗 讗诪专 讗诐 讬注砖讛 讻讱 讜讬砖诇讬讻讜 讗讜转讜 注诪讛 诪讬 讬砖讙讬讞 注诇 讛砖谞讬讛 诇讛讘讬讗讛 诇讬专讜砖诇讬诐? 讜讗驻砖专 砖讬讙讝诇讜 讗讜转讛 讗讜 讙诐 讗讜转讛 讬砖诇讬讻讜 诪讗讞专 砖讛讬讗 诪诪讜谉 砖讗讬谉 诇讜 转讜讘注讬诐 诇讻讱 讘砖讘讬诇 讚讞住 注诇讬讛 诇讗 讗诪专 砖讬砖诇讬讻讜 讗讜转讜 注诐 讛专讗砖讜谞讛, 诪讛 砖讗讬谉 讻谉 注转讛 砖专讗讛 砖诇讗 谞讞 讛讬诐 讜专讜爪讬诐 诇讛砖诇讬讱 讛砖谞讬讛 诇讗 谞砖讗专 诇讜 注讜讚 诇砖诪讜专 讜讗诐 讬砖讗专 讜讬讘讗 诇讬专讜砖诇诐 讘讬讚讬诐 专拽谞讬讜转 诇讙诪专讬 讬诪讜转 讘爪注专 砖诇讗 讛讬讛 讬讻讜诇 诇住讘讜诇 讘讜砖讛 讝讜 诇讻讱 讗诪专 砖讬讟讬诇讜讛讜 注诪讛.
讜讚注 讚诪讛 砖讗诪专 砖讬砖诇讬讻讜 讗讜转讜 注诪讛 讗讬谉 讝讛 讘讻诇诇 诪讗讘讚 注爪诪讜 诇讚注转 讻讬 诇讗 讛讬讛 讛讜讗 诪砖诇讬讱 注爪诪讜 诇讬诐 讘讬讚讬诐 讜诪爪讬谞讜 讚讗诪专讜 专讘讜转讬谞讜 讝"诇 注诇 爪讚拽讬讛讜 '讙指旨诇指讛 注址诪执旨讬 诪执讘职旨诇执讬 讚指注址转' (讬砖注讬讛 讛, 讬讙) 砖讛讬讛 诇讜 诇讛拽讬砖 注爪诪讜 讘讻讜转诇 讜讬诪讜转 讜诇讗 讬专讗讛 讘砖讞讬讟转 讘谞讬讜 诇注讬谞讬讜 讜注讬讬谉 讘转砖讜讘讜转 讛专讗"砖 讝"诇 讘住驻专 讘砖诪讬诐 专讗砖 住讬诪谉 砖注"讛 诪讛 砖讗诪专 讘讝讛 [讛诪讚专砖 讛讜讘讗 讘砖讜"转 讘砖诪讬诐 专讗砖 住讬诪谉 砖诪讛 讻讚讬 诇讛转讬专 讗讬讘讜讚 谞驻砖 诪讞诪转 讬讬住讜专讬诐, 讜砖诐 诪讞讚砖 砖讗讬住讜专 讗讘讜讚 谞驻砖 讛讜讗 专拽 讻砖注讜砖讛 讝讗转 诪讞诪转 诪讬讗讜住讜 讘讟讜讘转 讛讘讜专讗 讻注谞讬讬谉 讛驻讬诇讜住讜驻讬诐] 讜讻谉 讻讗谉 讗诐 讛讬讜 诪砖诇讬讻讬诐 讙诐 讛砖谞讬讛 讛讬讛 注讜诇诐 讞讜砖讱 讘注讚讜 讜讛讬讛 诪爪讟注专 爪注专 讙讚讜诇 砖讛讬讛 诪讜讻专讞 砖讬诪讜转 诪专讜讘 爪注专讜, 诇讻讱 讗诐 讗诪专 诇讜 诇注砖讜转 诇讜 讻讱 讗讬谉 讝讛 讘讻诇诇 诪讗讘讚 注爪诪讜 诇讚注转 讞"讜.


讜职注指诇侄讬讛指 讗指诪址专 砖讈职诇止诪止讛: (砖讬专 讛砖讬专讬诐 讗, 讬讝) "拽止专讜止转 讘旨指转旨值讬谞讜旨 讗植专指讝执讬诐, 专指讛执讬讟值谞讜旨 讘旨职专讜止转执讬诐". 谞专讗讛 诇讬 讘住"讚 讛讗 讚拽专讬 诇讚诇转 讛讛讬讗 讘砖诐 专指讛执讬讟值谞讜旨 砖讛讜讗 诇砖讜谉 专讬爪讛 讻讬 讛讬讗 讛讬转讛 谞讞砖转 砖讛讜讗 诪讬谉 讛讚讜诪诐 砖砖讜拽注 讜谞讞 讘诪讬诐 讜讗讬谉 诇讜 讻讞 讛诪专讜抓 诪讛 砖讗讬谉 讻谉 讛住驻讬谞讛 砖讛讬讗 注抓 诪讛诇讻转 注诇 驻讬 讛诪讬诐 诪讗讬诇讬讛, 讗讱 诇讝讜 讛讚诇转 砖讛讬讗 谞讞砖转 讘讗 诇讛 诪谉 讛砖诪讬诐 讻讞 专讬爪讛 砖谞转诇讘砖 讘讛 讝讛 讛讻讞 砖诇 讛专讛讬讟讛 讜讛讬转讛 专讜讛讟转 注诇 讛诪讬诐 讻诪讜 注抓 讛住驻讬谞讛 讜诇讻谉 拽专讬 诇讛 专指讛执讬讟值谞讜旨 注诇 砖诐 讻讞 讛诪专讜抓 砖谞转讞讚砖 讘讛.


注址诇 讛指专执讗砖讈讜止谞执讬诐 谞侄讗直诪址专: (诪砖诇讬 讬, 讝) "讝值讻侄专 爪址讚旨执讬拽 诇执讘职专指讻指讛", 讜职注址诇 讗值诇旨讜旨 谞侄讗直诪址专: (砖诐) "讜职砖讈值诐 专职砖讈指注执讬诐 讬执专职拽指讘". 讛拽砖讛 讛专讘 驻转讞 注讬谞讬诐 讝"诇 讚诇注讬诇 讗讞专 砖讛讝讻讬专 诪注砖讬讛诐 砖诇 专讗砖讜谞讬诐 讬住讬讬诐 注诇讬讛诐 谞讗诪专 讝值讻侄专 爪址讚旨执讬拽 诇执讘职专指讻指讛 讜讗讞专 砖讬讝讻讬专 诪注砖讬讛诐 砖诇 讗诇讜 讬讗诪专 注诇讬讛诐 谞讗诪专 讜职砖讈值诐 专职砖讈指注执讬诐 讬执专职拽指讘? 注讬讬谉 砖诐.
讜谞专讗讛 诇讬 讘住"讚 讚讘诇讗讜 讛讻讬 拽砖讛 讗讬讱 讬拽专讗诐 专职砖讈指注执讬诐 讚讗祝 注诇 讙讘 讚讗讬谉 专讜讞 讞讻诪讬诐 谞讜讞讛 诪讛谉 诪讻诇 诪拽讜诐 诪讛 讗讬住讜专 转讜专讛 讗讜 讗讬住讜专 讚专讘谞谉 注砖讜 讘讝讛 砖讬拽专讗诐 专职砖讈指注执讬诐? 讗讱 讬讚讜注 讚诇驻注诪讬诐 拽讜专讬谉 诇讗讚诐 讘砖诐 专砖注 诇驻讬 注专讱 讛爪讚讬拽 砖讻谞讙讚讜, 讜讻诪讜 砖讗诪专讜 讘讙诪专讗, 讜讘讝讛 谞讬讞讗 讚诇讗 讗诪专 注诇讬讛诐 谞讗诪专 砖讈值诐 专职砖讈指注执讬诐 讬执专职拽指讘 讚讗讬谉 专讗讜讬 砖讬拽专讗诐 专砖注讬诐 讘住转诐 讗诇讗 讗诪专 注诇 讛专讗砖讜谞讬诐 谞讗诪专 讝值讻侄专 爪址讚旨执讬拽 诇执讘职专指讻指讛, 讜诇讻谉 诇讙讘讬 讛专讗砖讜谞讬诐 砖讛诐 爪讚讬拽讬诐 讘讬讜转专 讗讝 注诇 讗诇讜 谞讗诪专 讜职砖讈值诐 专职砖讈指注执讬诐 讬执专职拽指讘 砖专讗讜讬 诇拽专讜转诐 专职砖讈指注执讬诐 诇讙讘讬 讗讜转诐 讛爪讚讬拽讬诐 讗讱 讛诐 讗讬谉 专职砖讈指注执讬诐 讘注爪诐 讞"讜.


讛址诇旨指诇讜旨 驻旨执转旨指谉 诪执转职注址驻旨侄砖讈侄转, 讜职讛址诇旨指诇讜旨 讗值讬谉 驻旨执转旨指谉 诪执转职注址驻旨侄砖讈侄转. 谞专讗讛 驻砖讜讟 讚注驻讜砖 讛谞注砖讛 诪驻谞讬 砖讛讬讜 诪住讬拽讬谉 诪讘讞讜抓 讜讗讜驻讬谉 诪讘讞讜抓 讜诇讻谉 诇讗 讛讬讛 讛讞讜诐 谞讻谞住 讘拽专讘 讛诇讞诐 砖讛讬讛 注讜讘讬讜 讝' 讗爪讘注讜转 讜诇讻讱 讛讬讛 诪转注驻砖 诪讛 砖讗讬谉 讻谉 讘讬转 讙专诪讜 讻砖讛讬讜 诪住讬拽讬谉 讜讗讜驻讬谉 诪讘驻谞讬诐 讛讬讛 讛讞讜诐 讞讝拽 讜谞讻谞住 讘拽专讘 讛诇讞诐 讛讬讟讘 讜谞讗驻讛 讬驻讛.
讜讛谞讛 爪专讬讱 诇讚注转 诪讗讞专 砖讛讬讜 诪住讚专讬诐 拽谞讬诐 讘讬谞讬讛诐 讗讬讱 谞转注驻砖 讛诇讞诐? 讜谞专讗讛 讚讗讬转讗 讘诪砖谞讛 (诪砖谞讛 诪谞讞讜转 讬讗, 讜) 住讬讚讜专 拽谞讬诐 讗讬谞讜 讚讜讞讛 砖讘转 讗诇讗 谞讻谞住 诪注专讘 砖讘转 讜砖讜诪讟谉 诪讘讬谉 诇讞诐 讛讬砖谉 讜诪住讚专谉 讘诪讜爪讗讬 砖讘转 讘讬谉 诇讞诐 讛讞讚砖 讜谞诪爪讗 诇讞诐 讛讬砖谉 谞砖讗专 讻诇 诇讬诇 砖讘转 讘诇讬 拽谞讬诐 讜诇讞诐 讛讞讚砖 谞砖讗专 讻诇 讛砖讘转 讘诇讬 拽谞讬诐 讜讗诪专讬谞谉 讘讙诪专讗 讚诪谞讞讜转 (诪谞讞讜转 爪讝.) 讘讛讗讬 砖讬注讜专讗 诇讗 诪注驻砖 讜讝讛 讛砖讬注讜专 讛讜讗 专拽 诇诇讞诐 砖讗讜驻讬谉 讘讬转 讙专诪讜 讗讘诇 砖诇 讗诇讻住谞讚专讬讗 讛讬讛 诪转注驻砖 讘讝讛 讛讝诪谉 砖谞砖讗专 讘诇讗 拽谞讬诐.


讻旨指驻职诇讜旨 诇指讛侄诐 砖讉职讻指专指诐, 讜旨讘指讗讜旨. 讬砖 诇讛拽砖讜转 讜讻讬 讗讚诐 注讜砖讛 谞拽讬诪讛 讜谞讟讬专讛 注诐 讛讛拽讚砖, 讜诇诪讛 住讬专讘讜 注讚 砖讻驻诇讜 诇讛诐 砖讻专谉? 讜注讜讚 诇诪讛 讛驻专讬讝讜 讛讞讻诪讬诐 诇讻驻讜诇 讘讘转 讗讞转 讜砖诪讗 讛讬讜 诪转专爪讬诐 讘驻讞讜转 诪讻驻诇?
讜谞专讗讛 诇讬 讘住"讚 讚讘讬转 讙专诪讜 诇讗讜 诪砖讜诐 讞讬诪讜讚 诪诪讜谉 讗讜 讘讚专讱 谞拽讬诪讛 注讘讚讬 讛讻讬 讗诇讗 专讗讜 砖讘讚讘专 讝讛 谞转拽讚砖 砖诐 砖诪讬诐 砖讛讻诇 讗诪专讜 (诪砖诇讬 讟讝, 讚) '讻止旨诇 驻指旨注址诇 讛殖' 诇址诪址旨注植谞值讛讜旨' 诇讻谉 讗诪专讜 诪爪讜讛 砖讬转驻专住诐 讚讘专 讝讛 诇讻诇 讜讬讛讬讛 谞讝讻专 诇讚讜专讜转 注讜诇诐 讜讗诐 讛讬讜 讞讜讝专讬谉 讘诇讗 转讜住驻转 诇讗 讛讬讛 诪转驻砖讟 讚讘专 讝讛 讘讬谉 讘谞讬 讗讚诐 讜诇讗 讛讬讛 讚讘专 讝讛 砖讬讞讛 讘驻讬 讛讘专讬讜转 讗讱 注诇 讬讚讬 砖住讬专讘讜 讜诇讗 讞讝专讜 讗诇讗 讘讻讜驻诇 砖讻专谉 谞转驻专住诐 讚讘专 讝讛 讜讛讬讜 砖讬讞讛 讘驻讬 讛讘专讬讜转 讜诪诪讬诇讗 谞讜讚注 诇讻诇 注谞讬谉 讝讛 讚'讻止旨诇 驻指旨注址诇 讛殖' 诇址诪址旨注植谞值讛讜旨' 讜谞诪爪讗 讻讜谞转诐 诇讟讜讘讛 诇讛讙讚讬诇 拽讚讜砖 砖诐 砖诪讬诐 讘注讬谞讬 讛注讜诇诐, 讜讙诐 讛讞讻诪讬诐 砖讻驻诇讜 砖讻专谉 讘讘转 讗讞转 讛讬转讛 讻讱 讻讜谞转诐 诇讟讜讘讛 注诇 讚专讱 讛讗诪讜专.


讘旨职讻指诇 讬讜止诐 讛指讬讜旨 谞讜止讟职诇执讬谉 砖讈职谞值讬诐 注指砖讉指专 诪指谞侄讛, 讜职讛址讬旨讜止诐 注侄砖讉职专执讬诐 讜职讗址专职讘旨指注指讛. 谞专讗讛 诇讬 讘住"讚 拽讘注讜 诇讛诐 讬"讘 诪谞讛 讻谞讙讚 讬"讘 诇讞诪讬诐 砖讛讬讜 讗讜驻讬谉, 讜讗诐 诪谞讛 讝讛 砖诇 讻住祝 谞专讗讛 砖讛讜讗 砖讻专 诪专讜讘讛 讘注讘讜专 讻诇 讗驻讬讛, 讗诪谞诐 讬转讻谉 砖讛讜讗 诪谞讛 砖诇 谞讞砖转 讗讜 讗驻砖专 砖讛讜讗 砖诇 讻住祝 讗讱 讬砖 注诇讬讛诐 讙诐 讻谉 诪诇讗讻讛 砖诇 砖讬驻讛 讜讘注讬讟讛 砖讛讜讗 注住拽 讙讚讜诇 讜讙诐 注住拽 砖诇 讛谞驻讛 砖讛讬讜 诪谞讬驻讬谉 讘讬"讙 诪驻讜转 讜诪讜爪讬讗讬谉 讗讜转讜 诪谉 讻"讚 住讗讬谉 讜讘讻诇 讗诇讜 讬砖 讬讙讬注讛 专讘讛. 讜诪讛 砖讻驻诇讜 砖讻专谉 讗驻砖专 讘转讞讬诇讛 讛讬讜 谞讜转谞讬诐 诇讛诐 讬"讘 诪谞讛 讘诪谞讛 砖讗讬谞讛 砖诇 拽讜讚砖 讜讗讞专 讻讱 谞转谞讜 诇讛诐 讬"讘 诪谞讛 讘诪谞讛 砖诇 拽讜讚砖 讻讬 讬讚讜注 诪谞讛 砖诇 拽讜讚砖 讻驻讜诇 讛讬讛.


讜职诇止讗 讛指讬讜旨 讬讜止讚职注执讬谉 诇执专职讚旨讜止转 讻旨职诪讜止转指谉. 讛讟注诐 诪驻谞讬 讚诇讞诐 讛驻谞讬诐 讛讬讛 转讬讘讛 驻专讜爪讛 砖谞讬讟诇 讻住讜讬讛 讜讙诐 砖谞讬 讚驻谞讜转讬讛 讝讜 讻谞讙讚 讝讜, 讻讱 讛诇讞诐 讛讬讜 诇讜 讘' 讚驻谞讜转 讚讜拽讗 讜砖讜诇讬讬诐 专讞讘讬诐 讻讝讛 讜讻讚讗讬转讗 讘讙诪专讗 讚诪谞讞讜转 (诪谞讞讜转 爪讚) 讜讻诪讜 砖讻转讘 专砖"讬 讝"诇 砖诐 注讬讬谉 砖诐. 讜诇讻谉 爪专讬讱 讞讻诪讛 诇专讚讜转讜 诪谉 讛转谞讜专 讘讗讜驻谉 砖诇讗 讬砖转讘专 讜砖讗专 讗讜诪谞讬谉 讛讬讜 诪讜讻专讞讬诐 诇讛住讬拽 诪讘讞讜抓 讜诇讗驻讜转 诪讘讞讜抓 讘砖讘讬诇 讛专讚讬讛 砖讬讛讬讜 讬讻讜诇讬诐 诇专讚讜转讜 讜住讬讘转 讛注讬驻讜砖 讛讜讗 转诇讜讬 讘讝讛 讻讗砖专 讘讗专谞讜 诇注讬诇 诪讛 砖讗讬谉 讻谉 讘讬转 讙专诪讜 砖讛讬讜 注讜砖讬诐 讛讻诇 诪讘驻谞讬诐 讛讬讛 谞转拽谉 讻专讗讜讬 讻讬 讛诐 讛讬讜 讞讻诪讬诐 讘诪注砖讛 讛专讚讬讛 讜讗讬谉 爪专讬讻讬诐 诇注砖讜转 诪讘讞讜抓 讘砖讘讬诇 讛专讚讬讛.


讗指诪职专讜旨 诇指讛侄诐 讞植讻指诪执讬诐: 诪指讛 专职讗执讬转侄诐 砖讈侄诇旨止讗 诇职诇址诪旨值讚?. 讬砖 诇讛拽砖讜转 诇诪讛 诇讗 砖讗诇讜 诪讛诐 砖讗诇讛 讝讜 诪拽讜讚诐 讘注转 砖住讬专讘讜 讜诇讗 专爪讜 诇诇诪讚?
讜谞专讗讛 诇讬 讘住"讚 讻讬 讘转讞讬诇讛 讗讬谉 诪拽讜诐 诇砖讗诇讛 讝讜 讻讬 讬讚讜注 诪谞讛讙 讛注讜诇诐 讻诇 讗讚诐 讗讜诪谉 诪讬讬拽专 讗讜诪谞讜转讜 砖诇讗 诇诇诪讚讛 诇讗讞专讬诐 讜讗讬谉 爪讜专讱 诇砖讗诇诐 注诇 讻讱, 讗诪谞诐 讻砖专讗讜 讞讻诪讬诐 砖诇讗 讬讻诇讜 讗讞专讬诐 诇注砖讜转 讗讜诪谞讜转 讝讜 讞砖讘讜 讻讬 讛诐 住讬专讘讜 诪拽讜讚诐 讻讚讬 砖讬拽驻讬讚讜 注诇讬讛诐 讜讬讘讬讗讜 讗讞专讬诐 讘诪拽讜诪谉 讜诪讗讞专 砖讛讘讬讗讜 讗讞专讬诐 谞转讘讟诇讛 驻住拽讛 砖诇 注专讱 讛专讗砖讜谉 砖驻住拽讜 注诪讛诐 讜讬讚注讜 讛诐 砖诇讗 讬讻诇讜谉 讗讞专讬诐 诇注砖讜转 讻诪讜转诐 讜讬讛讬讜 诪讜讻专讞讬诐 诇讞讝讜专 诇讛讘讬讗诐 讜讗讝 讬住专讘讜 讜诇讗 讬专爪讜 讘讗讜转讜 讛注专讱 讜讬注砖讜 注专讱 讞讚砖 讜注诇 讝讗转 砖讗诇讜诐 '诪指讛 专职讗执讬转侄诐 砖讈侄诇旨止讗 诇职诇址诪旨值讚?' 讻诇讜诪专 讗诐 爪讬讬专转诐 讚讘专 讝讛 讘讚注转讻诐 砖诇讗 讬砖 讗讚诐 讗讜诪谉 砖讬讜讻诇 诇注砖讜转 讻诪讜转讻诐 讜诇讻讱 住专讘转诐 砖诇讗 诇诇诪讚 讻讚讬 砖谞拽驻讬讚 诇讛讘讬讗 讗讞专讬诐 讜讗讝 转转讘讟诇 驻住拽讛 讛专讗砖讜谞讛 讗讜 讗诐 诇讗 专讗讬转诐 讗转 讛谞讜诇讚 讛讝讛 讗诇讗 住专讘转诐 讻讚专讱 讛注讜诇诐 砖讗讬谉 讛讗讜诪谉 讬专爪讛 诇诇诪讚 诪诇讗讻转讜 诇讗讞专讬诐? 讜讛砖讬讘讜 诇讗 讞砖讘谞讜 讻讝讗转 讜专拽 住专讘谞讜 讘砖讘讬诇 砖讻讱 讬砖 诇谞讜 爪讜讜讗讛 诪讗讘讜转讬谞讜!


砖讈侄诇 讛址诇旨指诇讜旨 诪执转旨址诪旨值专 讜职注讜止诇侄讛 讻旨职诪址拽旨值诇, 讜职砖讈侄诇 讛址诇旨指诇讜旨 诪址驻职爪执讬注址 诇职讻指讗谉 讜旨诇职讻指讗谉. 驻讬专讜砖 讙诐 讛讞讚砖讬诐 讛讘讬讗讜 讗转 注砖讘 诪注诇讛 注砖谉 讚讗诐 讞讬住专 注砖讘 诪注诇讛 注砖谉 讞讬讬讘 诪讬转讛 讻讚讗讬转讗 讘驻专拽 讛讜爪讬讗讜 诇讜 (讬讜诪讗 谞讙.) 讗讱 讛讬讛 讘讝讛 讛注砖讘 砖谞讬 诪讬谞讬诐 讜讗讜转讜 讛诪讬谉 砖驻讜注诇 讻讝讗转 诇讛讬讜转 诪执转旨址诪旨值专 讜职注讜止诇侄讛 讻旨职诪址拽旨值诇 诇讗 讛讬讜 讬讜讚注讬谉 讗讜转讜 讗诇讗 专拽 讘讬转 讗讘讟讬谞住. 讜诪讛 砖讈侄讛指讬讜旨 谞讜止讟职诇执讬谉 砖讈职谞值讬诐 注指砖讉指专 诪指谞侄讛 谞专讗讛 诇讬 讛讬讬谞讜 讻谞讙讚 讬"讗 住诪谞讬诐 讜诪注诇讛 注砖谉.
讜诪讛 砖讗诪专 诇止讗 讬指爪指讗转 讻旨址诇旨指讛 诪职讘只砖旨讉侄诪侄转 诪执讘旨指转旨值讬讛侄谉 讗祝 注诇 讙讘 讚讗讬转讗 诇拽诪谉 (讬讜诪讗 诇讟:) 讚讻诇 讻诇讛 讗讬谞讛 爪专讬讻讛 诇讛转讘住诐 讘讬专讜砖诇讬诐 诪驻谞讬 转讜拽祝 专讬讞 讛拽讟讜专转 砖诪转驻砖讟 讘讻诇 讛注讬专 讛谞讛 讝讛 讚讜拽讗 讘转讜讱 讛注讬专 讗讘诇 讻诇讛 砖讛讬讗 诪讬专讜砖诇讬诐 讜讛讜诇讻转 讞讜抓 诇讬专讜砖诇讬诐 讛讬转讛 诪转讘砖诪转 砖诇讗 讬讙讬注 转讜拽祝 专讬讞 讛拽讟讜专转 诇讞讜抓, 讗讘诇 讘讬转 讗讘讟讬谞住 诇讗 讛讬转讛 讻诇讛 讬讜爪讗讛 诪讘讜砖诪转 诪讘转讬讛诐 诇讬诇讱 讞讜抓 诇注讬专 讜讻砖诇讜拽讞讬诐 讗砖讛 诪注讬专 讗讞专转 诪转谞讬诐 注诪讛 砖诇讗 转转讘砖诐 讘讘讬转 讗讘讬讛 讻砖转诇讱 讗讞专 谞砖讜讗讬谉 砖诇讗 讬讞砖讚讜诐 砖讛讘讬讗讛 诪谉 讛拽讟讜专转 诪讘讬转 讞诪讬讛 讜诪转讘砖诪转 讘讜 注诇 讬讚讬 转注专讜讘转 砖讗讬谞讜 谞讬讻专.


讘旨职砖讈执诪职讱指 讬执拽职专指讗讜旨讱指, 讜旨讘执诪职拽讜止诪职讱指 讬讜止砖讈执讬讘讜旨讱指. 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 (讘砖注专 讛讙诇讙讜诇讬诐 讚祝 讻讙) 讻讗砖专 谞讜诇讚 讛讗讚诐 讜拽讜专讗讬诐 诇讜 讗讘讬讜 讜讗诪讜 砖诐 讗讞讚 讛注讜诇讛 讘讚注转诐 讗讬谞讜 讘讗拽专讗讬 讜讘讛讝讚诪谉 讗诇讗 讛拽讘"讛 诪砖讬诐 讘驻讬讛诐 讛砖诐 讛讛讜讗 讛诪讜讻专讞 讗诇 讛谞砖诪讛 讛讛讬讗 讻诪讜 砖讗诪专 讛讻转讜讘 (转讛诇讬诐 诪讜, 讟) '讗植砖侄讈专 砖指讉诐 砖址讈诪旨讜止转 讘指旨讗指专侄抓' 讻驻讬 诪拽讜诐 讛讗讘专 讛注诇讬讜谉 讗砖专 诪诪谞讜 讞讜爪讘 讜讛砖诐 讛讝讛 谞专砖诐 诇诪注诇讛 讘讻住讗 讛讻讘讜讚 讻谞讜讚注 讜诇讻谉 讗诪专讜 专讘讜转讬谞讜 讝"诇 '砖诪讗 讙专讬诐' (讘专讻讜转 讝:) 讜讝讛讜 讟注诐 讗诇 专讘讬 讬讛讜砖注 讘谉 拽专讞讛 讜专讘讬 诪讗讬专 讚讛讜讜 讘讚拽讬 讘砖诪讗 (讬讜诪讗 驻讙:) 注讚 讻讗谉 诇砖讜谞讜 讬注讜讬谉 砖诐. 讜讝讛讜 砖谞讗诪专 讘旨职砖讈执诪职讱指 讛专讗讜讬 讜讛诪讜讻专讞 讗诇 谞砖诪转讱 讬执拽职专指讗讜旨讱指 讗讘讬讱 讜讗诪讱 讜讗讬谉 拽专讬讗转 讛砖诐 讘讗拽专讗讬 讜讘讛讝讚诪谉 讜旨讘执诪职拽讜止诪职讱指 讘讗讜专 讛拽讚讜砖讛 诇诪注诇讛 讬讜止砖讈执讬讘讜旨讱指 砖讛砖诐 砖诇讱 讛讜讗 谞专砖诐 诇诪注诇讛 讘讻住讗 讛讻讘讜讚 讜讻谞讝讻专 诇注讬诇.
讗讜 讬讜讘谉 讘住"讚 注诇 驻讬 诪讛 砖讗诪专 讛专诪讘"谉 讝"诇 砖讗讬谉 诇讱 讗讚诐 砖讗讬谉 诇砖诪讜 专诪讝 讘转讜专讛 讜讻驻讬 讛诪拽讜诐 砖讘讜 专诪讜讝 砖诪讜 谞讬讻专 诪谉 讛讚讘专讬诐 诪注砖讬讜 讜诪诇讗讻转讜 讜讟讘注讜 讜诪讚讜转讬讜, 讜注诇 讝讛 讗讜诪专讜 专讘讬 诪讗讬专 讘讚讬拽 讘砖诪讗 砖讛讬讛 讬讜讚注 诇讻讜讜谉 讘专讜讞 讛拽讜讚砖 诪拽讜诐 砖诐 讛讗讚诐 讘转讜专讛 讜讗讝 讬讚注 诪讛 讛讜讗 讜诪讛 注谞讬讬谞讜, 讜讻讗砖专 谞诪爪讗 讻讬 谞讝讚诪谉 诇讬讚讜 注谞讬谉 转诇诪讬讚讜 砖讛讬讛 砖诪讜 讗讘谞专 讜讻讬讜谉 注诇 讬讚讬 转驻诇讛 讗讬讛 诪拽讜诪讜 讘转讜专讛 讜讘讝讛 谞讜讚注 诪讛 讛讬转讛 诇讜 诇讘住讜祝, 讜讝讛讜 砖谞讗诪专 讘旨职砖讈执诪职讱指 讛专讗讜讬 诇讱 诇驻讬 诪讚讜转讬讱 讜讟讘注讱 讜注谞讬讬谞讱 讬执拽职专指讗讜旨讱指 讜旨讘执诪职拽讜止诪职讱指 讘转讜专讛 讬讜止砖讈执讬讘讜旨讱指 讜诪砖诐 转讛讬讛 谞讜讚注 讜谞讬讻专 诪讛 讗转讛 讜诪讛 注谞讬讬谞讱.
讗讜 讬讜讘谉 讘住"讚 讘旨职砖讈执诪职讱指 讬执拽职专指讗讜旨讱指 讗讞专 转讞讬讬转 讛诪转讬诐 砖讻诇 讗讞讚 讬讛讬讛 谞拽专讗 讘砖诐 砖讛讬讛 谞拽专讗 讘讜 拽讜讚诐 砖诪转 讜旨讘执诪职拽讜止诪职讱指 讛诪讜讻谉 诇讱 讘讙谉 注讚谉 讬讜止砖讈执讬讘讜旨讱指 砖讻诇 讗讚诐 诪拽讜诪讜 诪讜讻谉 诇讜 拽讜讚诐 砖讘讗 诇注讜诇诐 讛讝讛 讜职讗值讬谉 讗指讚指诐 谞讜止讙值注址 讘旨址诪旨讜旨讻指谉 诇址讞植讘值专讜止 驻讬专讜砖 讗讚诐 讚讛讬讬谞讜 爪讚讬拽 讞砖讜讘 讗祝 注诇 驻讬 砖诇讜拽讞 砖讻专 讜讞诇拽 讙谉 注讚谉 砖诇 讛专砖注 讗讬谞讜 谞讜讙注 讘讜 讗诇讗 诪讞讝讬专讜 诇讘注诇讬讜 讗讞专 转砖讜讘讛, 讜讻诪讜 砖讗诪专 专讘讬谞讜 讛讗专"讬 讝"诇 讘诪讗诪专 '讜职砖执讉讬诐 讞侄诇职拽值谞讜旨 注执诪指旨讛侄诐' 讘转驻诇转 讛注诪讬讚讛.
讜诪讛 砖讗诪专 '讗值讬谉 讗指讚指诐 谞讜止讙值注址' 讜诇讗 讗诪专讜 讗讬谉 讗讚诐 谞讜讟诇 讗讜 诇讜拽讞 讛讻讜谞讛 注诇 驻讬 讛诪注砖讛 砖讛讬讛 讟诪讜谉 讘拽专拽注 爪诇讜讞讬转 诪诇讗讛 讗讘谞讬诐 讟讜讘讜转 讜讘讗讜转讜 拽专拽注 讛讬讜 转讜拽注讬诐 砖诐 讗讛诇讬诐 讞讜专讬 讛讗专抓 讘讻诇 砖谞讛 讘讬诪讜转 讛拽讬抓 诇砖讗讜讘 专讜讞 讟讜讘 砖诐 讜讛讬讜 转讜拽注讬诐 讬转讬讚讜转 讛讗讛诇 住诪讜讱 诇讗讜转讛 讛爪诇讜讞讬转 砖讗讬谉 讘讬谞讬讛诐 诇讘讬谞讛 讗诇讗 讟驻讞 讜讘诪拽讜诐 讛爪诇讜讞讬转 诇讗 讛讬讜 转讜拽注讬诐 讜讻讱 讛讬讛 诪谞讛讙诐 讘讻诇 砖谞讛 讜砖谞讛 讻诪讛 砖谞讬诐, 讜驻注诐 讗讞转 讘讗 讗讚诐 讗讞讚 诇转拽讜注 讗讛诇 砖诐 讜转拽注 讛讬转讚 讘诪拽讜诐 讛爪诇讜讞讬转 讜讗讝 讛专讙讬砖 讘讛 讜诇拽讞讛 讜诇讝讛 讗诪专 '讗值讬谉 讗指讚指诐 谞讜止讙值注址 讘旨址诪旨讜旨讻指谉 诇址讞植讘值专讜止' 砖讻诇 讗讜转诐 砖拽讚诪讜 诇讝讛 诇讗 讛讬讜 谞讜讙注讬诐 讘诪拽讜诐 讛爪诇讜讞讬转 砖讛讬讗 诪讜讻谞转 诇讝讛 讛讗讞专讜谉.


诪址谞旨执讬讞址 讙旨讜旨讚指诇讜止 诇职转讜止讱职 驻旨执讬讜, 讜旨诪址谞旨执讬讞址 讗侄爪职讘旨指注讜止 讘旨值讬谉 讛址谞旨执讬诪执讬谉. 谞专讗讛 诇讬 讘住"讚 专诪讝 讘讝讛 讻讬 讬讚讜注 砖讛讙讜讚诇 专讜诪讝 诇讬砖专讗诇 讜砖讗专 讗爪讘注讜转 诇砖讗专 讗讜诪讜转, 讜诇讻谉 讛讙讜讚诇 谞讘讚诇 讚讻转讬讘 (讘诪讚讘专 讻讙, 讟) '讛侄谉 注指诐 诇职讘指讚指讚 讬执砖职讈讻止旨谉 讜旨讘址讙旨讜止讬执诐 诇止讗 讬执转职讞址砖指旨讈讘' 讜诇讝讛 讛讙讜讚诇 讛专讜诪讝 诇讬砖专讗诇 诪址谞旨执讬讞址 诇职转讜止讱职 驻旨执讬讜 诇专诪讜讝 砖讬砖专讗诇 讛诐 讘注诇讬 讛讘讬转 讜砖讗专 讗讜诪讜转 诪讘讞讜抓 讛诐 注讜诪讚讬谉, 讜旨诪址谞旨执讬讞址 讗侄爪职讘旨址注 讛住诪讜讻讛 诇讙讜讚诇 砖讛讬讗 讙讘讜专讛 讘旨值讬谉 讛址谞旨执讬诪执讬谉 专讜爪讛 诇讜诪专 讘讗诪爪注 讛砖驻讛 讻讬 讗讜转讬讜转 砖诇 讛砖驻讛 讛诐 讘讜诪"祝 讜讗诪爪注 讘讜诪"祝 诪"讜 砖讛讜讗 诪诇讜讬 注"讘 砖讘讜 转转诪转拽 讛讙讘讜专讛 注诇 讬讚讬 讗诪讬专转 讛砖讬专.





讘谞讬讛讜

驻旨址注址诐 讗址讞址转 诪指爪指讗转执讬 讗侄讞指讚 诪执讘旨职谞值讬 讘旨职谞值讬讛侄诐, 讗指诪址专职转旨执讬 诇讜止: 讗植讘讜止转侄讬讱指 讘旨执拽旨职砖讈讜旨 诇职讛址专职讘旨讜止转 讻旨职讘讜止讚指诐 讜职讻讜旨'. 拽砖讗 讜讛诇讗 讛诐 砖诇讗 专爪讜 诇诇诪讚, 讻讜谞转诐 讛讬转讛 讘砖讘讬诇 讻旨职讘讜止讚 讛址诪旨指拽讜止诐, 砖诇讗 讬注砖讜 讻谉 讘讘转讬 注讘讜讚讛 讝专讛, 讜注讜讚 讗讜诪专讜 注转讛 讻旨职讘讜止讚 诪指拽讜止诐 讘旨执诪职拽讜止诪讜止 注讜诪讚, 讜讛诇讗 注转讛 讞专讘 讘讬转 讛诪拽讚砖 讜讗讬谉 诪拽讬讬诪讬诐 诪爪讜转 讛拽讟讜专转?
讜谞专讗讛 诇讬 讘住"讚 诪讛 砖讗诪专 讘旨执拽旨职砖讈讜旨 诇职诪址注值讟 讻旨职讘讜止讚 讛址诪旨指拽讜止诐, 讛讜讗 注诇 讗砖专 砖诇讞讜 诇讛诐 讞讻诪讬诐 讗讞专 讻讱 砖讬讘讜讗讜 讜讬注砖拽讜 讜诇讗 讘讗讜 注讚 砖讻驻诇讜 诇讛诐 砖讻专诐, 讜诪讛 讚讘谞讬 讜讘谞讬 谞砖讗专讛 诪爪讜转 讛讛拽讟专讛 讘讞住专讜谉 诪注诇讛 注砖谉, 诪讞诪转 砖谞转谞讜 注讬谞讬讛诐 讘诪诪讜谉 诇讛专讘讜转 砖讻专谉.
讜诪讛 砖讗诪专 注址讻职砖讈指讬讜 讻旨职讘讜止讚 诪指拽讜止诐 讘旨执诪职拽讜止诪讜止, 讻讬 讗祝 注诇 驻讬 砖讞专讘 讘讬转 讛诪拽讚砖 注讜砖讬谉 讛拽专讘讛 讘诪拽讚砖 砖诇 诪注诇讛, 讜注讜讚 讙诐 诇诪讟讛 讛诇讬诪讜讚 砖诇诐, 讛专讬 讛讜讗 讻诪注砖讛 诪诪砖 讚讻转讬讘 (讛讜砖注 讬讚, 讙) '讜旨谞职砖址讈诇职旨诪指讛 驻指专执讬诐 砖职讉驻指转值讬谞讜旨', 讜讻转讬讘 (讜讬拽专讗 讝, 诇讝) '讝止讗转 讛址转旨讜止专指讛 诇指注止诇指讛' (诪谞讞讜转 拽讬.) 讻诇 讛拽讜专讗 讘驻专砖转 注讜诇讛 讻讗诇讜 讛拽专讬讘 注讜诇讛 讜讻讜' 讜谞诪爪讗 讻旨职讘讜止讚 诪指拽讜止诐 讘旨执诪职拽讜止诪讜止.





讙讘讜专转 讗专讬

诇讛讘讬讗 讚诇转讜转 诪讗诇讻住谞讚专讬讗 砖诇 诪爪专讬诐 讻转讘讜 讘转"讬 诇讗 注砖讛 注讘讬专讛 讻砖讛诇讱 诇诪爪专讬诐 讻讚讗诪' 讘住驻专讬 诇讙讜专 砖诐 讗讬 讗转讛 讞讜讝专 讗讘诇 讗转讛 讞讜讝专 诇住讞讜专讛 讜诇讻讬讘讜砖 讛讗专抓 讜讛专讗"砖 讘住' (住讬诪谉 砖"讙) 讻转讘 诪讚讻转讘 专讞诪谞讗 讜讛' 讗诪专 诇讻诐 诇讗 转讜住讬驻讜谉 诇砖讜讘 讘讚专讱 讛讝讛 注讜讚 诇讗 讗住专 讛讻转讜讘 讗诇讗 诇砖讜讘 诪讗"讬 诇诪爪专讬诐 讗讘诇 诪砖讗专 讗专爪讜转 诪讜转专 讜讛专讬 讚谞讬讗诇 讛诇讱 诪讘讘诇 诇诪爪专讬诐 讻讚讗' 讘驻' 讞诇拽 讜讚谞讬讗诇 诇讛讬讻谉 讗讝诇 讗' 专"讬 砖讛诇讱 诇讛讘讬讗 讞讝讬专讬诐 诪讗诇讻住谞讚专讬讗 砖诇 诪爪专讬诐 诪砖诪注 诪讚讘专讬讜 砖讗驻讬' 诇住讞讜专讛 讗住讜专 诇讬诇讱 诇诪爪专讬诐 砖讛专讬 讚谞讬讗诇 诇住讞讜专讛 讗讝诇 诇讛讘讬讗 讞讝讬专讬诐 诪砖诐 讗诇讗 砖诇讗 讗住专讛 转讜专讛 讗诇讗 诪讗"讬 诇诪爪专讬诐 讜讛讛讬讗 注讜讘讚讗 讚谞拽谞讜专 讛讜讬 转讬讜讘转讬' 讚诪砖诪注 讜讚讗讬 砖讛诇讱 诪讗"讬 诇诪爪专讬诐 砖砖诇讞讜 讗讜转讜 诪讬专讜砖诇讬诐 诇讛讘讬讗 讚诇转讜转 诇注讝专讛 诪砖诐 讜讝讛 讚讘专 讘专讜专 砖诇讗 谞注砖讛 注讘讬专讛 讘讛诇讬讻讛讝讜 讚讗诇"讻 诇讗 讛讜讬 讗讬转专讞讬砖 谞讬住讗 讜注讜讚 谞"诇 专讗讬' 诪驻"讘 讚住讜讻讛 (讚祝 谞"讗) 讚拽讗诪专 讛转诐 讙讘讬 讗谞砖讬 讗诇讻住谞讚专讬讗 砖诇 诪爪专讬诐 砖谞转专讘讜 讜谞转注砖专讜 讛专讘讛 讜讗诪专 讗讘讬讬 讜讻诇讛讜 拽讟诇讬谞讛讜 讗诇讻住谞讚专 诪讜拽讚讜谉 诪"讟 讗讬注谞砖讜 诪砖讜诐 讚注讘专讬 讗讛讗讬 拽专讗 诇讗 转讜住讬驻讜谉 诇砖讜讘 讘讚专讱 讛讝讛 注讜讚 讜讗讬谞讛讜 讛讚讜专 讜驻讬专砖"讬 砖讛诇讻讜 砖诐 讬讜讞谞谉 讘谉 拽专讞 讜砖专讬 讛讞讬讬诇讬诐 讘讬诪讬 讬专诪讬讛讜 诇讗讞专 讞讜专讘谉 讘讬转 专讗砖讜谉 讜谞转讬讬砖讘讜 砖诐 讜讗注"驻 砖注诇讛 砖诐 谞讘讜讻讚谞爪专 讜讛讞专讬讘 讗转 诪爪专讬诐 讜谞讛专讙讜 诪讬砖专讗诇 砖讛诇讻讜 砖诐 讻诪讜 砖谞转谞讘讗 注诇讬讛诐 讬专诪讬讛讜 注诇讜 讘谞讬讛诐 砖诐 诇讙讚讜诇讛 讜注讜砖专 注讚 砖讛讞专讬讘诐 讗诇讻住谞讚专 讜讘讜讚讗讬 讗讜转谉 砖谞讛专讙讜 讝专注诐 讛讬讜 讜诇讗 讛诐 注爪诪诐 砖讛专讬 诪讬讚 讗讞专 讛讞讜专讘谉 讛诇讻讜 诇砖诐 讻讚讻转讬讘 讘讬专诪讬讛讜 讜讙诇讜转 讘讘诇 讛讬讛 注' 砖谞讛 讜讻讜专砖 砖讘谞讛 讘讬转 砖谞讬 诪诇讱 拽讜讚诐 讗诇讻住谞讚专 讜讛讜讗 讛专讙讜 讜讗诪专讬谞谉 讘驻"拽 讚注"讝 诪诇讻讜转 驻专住 讘驻谞讬 讛讘讬转 诇"讚 砖谞讛 讜讗"讗 砖讗讜转谉 砖讛诇讻讜 诇诪爪专讬诐 讞讬讜 讻"讻 注讚 讗讜转讜 讝诪谉 讗"讜 讝专注诐 讛讬讜 砖谞讛专讙讜 讜讗讬谞讛讜 讛讚讜专 讚拽讗' 讗讘讬讬 诇"讚 讗诇讗 讘谞讬讛诐 讛讬讜 讜讛专讬 讘谞讬讛诐 谞讜诇讚讜 讜谞转讙讚诇讜 砖诐 讜诇讗 讘讗讜 诇砖诐 诪讗"讬 讜讗驻"讛 谞注谞砖讜 诪驻谞讬 砖注讘专讜 讗诇讗 转讜住讬驻讜谉 砖"诪 讚讬专转 诪爪专讬诐 讗住讜专 讘讻诇 注谞讬谉:





诪专讗讬转 讛注讬谉

注诪讚 讛讜讗 讜讘专讻讛 讗诪专 诇讛诐 讛讟讬诇讜谞讬 注诪讛. 谞专讗讛 讚讝讛 注砖讛 讻讚讬 诇讛爪讬诇讛 砖讬住讘专讜 砖讘讗诪转 讛讬讛 专讜爪讛 砖讬砖诇讬讻讜讛讜 诇讬诐 注诪讛 讜讬讞讜住讜 注诇讬讜. 讗讘诇 讗诐 讘讗诪转 讛讬讜 诪砖诇讬讻讬谉 讙诐 讛砖谞讬讛 讜讚讗讬 诇讗 讛讬讛 诪讗讘讚 注爪诪讜 讚讜讚讗讬 讛讬讛 诪讗讘讚 注爪诪讜 诇讚注转. 讗讱 注砖讛 讛诪爪讗讛 讝讜 讻讚讬 诇讛爪讬诇讛. 讜诪专讜讘 爪注专讜 砖谞爪讟注专 讗讛谞讬讗 诇讬讛 讚讗转专讞讬砖 诇讬讛 谞讬住讗 讜讙诐 讛专讗砖讜谞讛 讘讗讛 讜讗住诪讻讜讛 讗拽专讗 专讛讬讟谞讜 讘专讜转讬诐 讜讗驻砖专 讚讚专讬砖 谞诪讬 讘注讘讜专讜 砖讻专转 讘专讬转 注诪讛 讜讗诪专 砖专讜爪讛 砖讬砖诇讬讻讜讛讜 诇讬诐. 讗"谞 讚专讬砖 讘专讬转 讬诐 讚讛讬诐 讻专转 讘专讬转 诇讛讘讬讗 讛砖谞讬讛:





驻转讞 注讬谞讬诐

注诇 讛专讗砖讜谞讬诐 谞讗诪专 讝讻专 爪讚讬拽 诇讘专讻讛 讜讻讜'. 讬砖 诇讚拽讚拽 讚诇注讬诇 讛讜诇"诇 注诇讬讛诐 谞讗诪专 讝讻专 爪讚讬拽 诇讘专讻讛. 讜讗讞"讱 讬讝讻讬专 诪注砖讬讛诐 砖诇 讗诇讜 讜诇讬诪讗 讜注诇讬讛诐 谞讗诪专 讜砖诐 专砖注讬诐 讬专拽讘. 讜讗驻砖专 讘诪"砖 讛诪驻专砖讬诐 注诇 诪讗诪专诐 注"驻 讜讗讘专讛诐 讛讬讛 讬讛讬讛 诇讙讜讬 讙讚讜诇 讜讻谉 讘谞讞 讗讬砖 爪讚讬拽 讛讜讗讬诇 讜讛讝讻讬专讜 住驻专 讘砖讘讞讜 讜诇拽诪谉 注"讘 讚专讬砖 谞诪讬 注"驻 讜讗讘专讛诐 讛讬讛 讬讛讬讛 讚讬砖 诇讞拽讜专 讚讛专讬 讻诪讛 讝诪谞讬 讝讻专 注砖讛 诇讗讘专讛诐 讜谞讞 讜爪讚讬拽讬诐 讗讞专讬诐 讜诇讗 住驻专 讘砖讘讞诐 讜讗讬谞讜 诪讘专讻诐 讜谞讬讞讗 诇讛讜 讚讻砖讛讻转讜讘 诪讝讻讬专 驻讜专注谞讜转诐 砖诇 专砖注讬诐 讜讛讜爪专讱 诇讛讝讻讬专 讛爪讚讬拽 讻讙讜谉 谞讞 讙讘讬 诪讘讜诇 讜讗讘专讛诐 讗爪诇 住讚讜诐 讗讝 诪住驻专 讘砖讘讞 讛爪讚讬拽 讜诪讘专讻讜 讗讘诇 讻砖诪讝讻讬专 讛爪讚讬拽 住转诐 讘注谞讬谞讜 讗讬谞讜 讟注讜谉 讘专讻讛 注讻"讚 讜讘讛讗 讗"砖 讚诇讻讱 诇注讬诇 诇讗 讗诪专 注诇讬讛诐 谞讗诪专 讝"爪"诇 讚讝讛 诇讗 谞讗诪专 讗诇讗 讗爪诇 专砖注讬诐. 讜讛砖转讗 讚讘注讬 诇诪讬诪专 注诇 讗诇讜 诇讙谞讗讬 讛讝讻讬专 诇讛谞讬 讚讘住诪讜讱 讜讘专讻诐 讜讗诪专 注诇 讛专讗砖讜谞讬诐 谞讗诪专 讝爪"诇. 讜讻讬 转讬诪讗 讻诪讛 讝诪谞讬 注诇 讛讝讻专转 爪讚讬拽讬诐 诇讗 谞讗诪专 讝爪"诇 诇讝"讗 讜注诇 讗诇讜 谞讗诪专 讜砖诐 专砖注讬诐 讬专拽讘 讜注诇 讻谉 讞诇 讛讞讬讜讘 诇讜诪专 讝爪"诇 注诇 讛专讗砖讜谞讬诐. 讜讝讛 讻讜谞转 讛讻转讜讘 讝讻专 爪讚讬拽 诇讘专讻讛 讜砖诐 专砖注讬诐 讬专拽讘 驻讬' 讝讻专 爪讚讬拽 诇讘专讻讛 讘砖注讛 砖诪讝讻讬专 专砖注讬诐 讜砖诐 专砖注讬诐 讬专拽讘 讗讝 讝讻专 爪讚讬拽 诇讘专讻讛. 讜讛谞讛 诇注讬诇 讚祝 诇"讝 注"讗 讞谞谞讬讛 讘谉 讞讻讬谞讗讬 讚专讬砖 讗诪专 谞讘讬讗 诇讬砖专讗诇 讘砖注讛 砖讗谞讬 诪讝讻讬专 爪讚讬拽 注讜诇诪讬诐 讗转诐 转谞讜 讘专讻讛. 讜诇讚讬讚讬讛 注讬拽专 拽专讗 诇讛讻讬 讗转讗. 讜诪讝讛 谞讞转讬谞谉 讚专讙讗 诇爪讚讬拽讬 诇讛讝讻讬专 讘专讻讛 讘砖注讛 砖诪讝讻讬专 专砖注讬诐. 讗讘诇 诇专讘讬 讚讬诇讬祝 诇讛 讛转诐 诪讻讬 砖诐 讛' 讗拽专讗 讛讘讜 讙讜讚诇 诇讗诇讛讬谞讜. 讛讗讬 拽专讗 讚讝爪"诇 讘爪讚讬拽讬 注诇诪讗 注诇 讚专讱 讛讗诪讜专:


诇讗诇讻住谞讚专讬讗 砖诇 诪爪专讬诐. 讻讘专 讻转讘 讛专讬讟讘"讗 讘讞讬讚讜砖讬讜 注诇 讝讛 讚讗诪专讜 讘住驻专讬 讚诪讜转专 诇讬诇讱 诇诪爪专讬诐 讘住讞讜专讛. 讜砖诐 转诪讛 注诇 诪讛 住诪讻讜 讛注讜诇诐 诇讙讜专 讘讝诪谉 讛讝讛 讘诪爪专讬诐 讜诪讬讬转讬 讚讬砖 讗讜诪专讬诐 砖谞转讘诇讘诇讜 讜讛专"讗 诪诪讬抓 转讬专抓 讚讛讗讬住讜专 诪讗"讬 诇诪爪专讬诐 讚专讱 讛诪讚讘专. 讜诪住讬拽 讛专讬讟讘"讗 讜讝"诇 讜讛谞讻讜谉 讬讜转专 砖讗讬谉 讛讗住讜专 讛讛讜讗 讗诇讗 讘讝诪谉 砖讬砖专讗诇 砖专讜讬讬谉 注诇 讗讚诪转谉 讗讘诇 讘讝诪谉 讛讝讛 砖谞讙讝专 注诇讬谞讜 诇讛讬讜转 谞讚讞讬诐 讘讻诇 拽爪讜讬 讛讗专抓 讻诇 讞讜爪讛 诇讗专抓 讗讞讚 讛讜讗 讜讗讬谉 讗讬住讜专 讗诇讗 砖诇讗 诇爪讗转 诪讚注转 诪谉 讛讗专抓 诇讞"诇 注讻"诇 讜讛专讘 讻谞住转 讛讙讚讜诇讛 讘讛讙讛讜转讬讜 诇讛专诪讘"诐 驻"讛 讚诪诇讻讬诐 住讜祝 讚祝 拽诪"讙 讗讞专 砖讛讘讬讗 讟注诪讬 讛驻讜住拽讬诐 讞转诐 讜讻转讘 讜讬专讗讛 诇讬 讟注诐 讗讞专 砖诇讗 讗住专讛 转讜专讛 诇讚讜专 讘诪爪专讬诐 讗诇讗 讘讝诪谉 砖讬砖专讗诇 砖专讜讬讬诐 注诇 讗讚诪转谉 讗讘诇 注讻砖讬讜 讘讙诇讜转 讛讞诇 讛讝讛 讗讬谉 讗讬住讜专 讘讚讘专 注讻"诇 讜讻讬讜讬谉 讛专讘 讝"诇 诇讚注转 讛专讬讟讘"讗 讛谞讝'. 讜拽"拽 讚讗砖转诪讬讟讬转讬讛 讚讘专讬 讛专讬讟讘"讗 讛诇诇讜 砖讛讘讬讗诐 讘住' 注讬谉 讬注拽讘 讘住讜讙讬讬谉 讜注讬讬谉 讘砖讬讬专讬 讻谞讛"讙 讗"讞 住讬' 拽讻"讝 注"砖:
讜谞讛讬专谞讗 砖专讗讬转讬 讘住' 诪讚专砖 讗诇讬注讝专 讻"讬 讜讛讜讗 驻讬专讜砖 讛诪讻讬诇转讗 诇诪讜专讬谞讜 讛专讘 讻诪讛专"专 讗诇讬注讝专 谞讞讜诐 讝诇讛"讛 砖讛讘讬讗 讚讘专讬 讛专讘 讻谞讛"讙 讛谞讝' 讜讚讞讗诐 砖诪讚讘专讬 讛专诪讘"诐 讜讛住诪"讙 诪讜讻讞 讗讬驻讻讗 砖讛诐 讛讬讜 讗讞专 讛讙讗讜谞讬诐 讜诪讛讚专讬 诇讟注诪讬诐 讗讞专讬诐 讜讙诐 讛专诪讘"诐 讗住专 注讻"讚 讜讗讬讘专讗 讚讜讚讗讬 诪讛专诪讘"诐 讜诪讛专"讗 诪诪讬抓 讜讛住诪"讙 讜讛诪专讚讻讬 讜砖讗专 讙讚讜诇讬诐 诪讜讻讞 讘讛讚讬讗 讚诇讗 住讘专讬 讟注诐 讝讛. 讜拽"拽 注诇 讛专讘 讻谞讛"讙 讚住转讬诐 诇诪讬诇转讬讛 讻讗诇讜 讟注诐 讝讛 谞讬转谉 诇讬讗诪专 讗诇讬讘讗 讚讻"注 诪讛 砖讗讬谞讜 讻谉 讚诪讚讘专讬讛诐 诪讜讻讞 讚诇讗 住讘专讬 讛讻讬:
讗诪谞诐 讛讚讘专 拽砖讛 注诇 诪讜专讬谞讜 讛专讘 讛谞讝' 讚讛谉 诇讜 讬讛讬 讚讛专讗砖讜谞讬诐 诇讗 住讘专讬 讛讻讬. 诪"诪 讟注诐 讛讻谞讛"讙 讛讜讗 讟注诐 诇砖讘讞 讜讟注诐 讻注讬拽专. 讜转讜 讚谞注诇诪讜 诪诪谞讜 讚讘专讬 讛专讬讟讘"讗 讜讛讘讬讗诐 讘注讬谉 讬注拽讘 讘砖诪注转讬谉 砖讻转讘 讻讚讘专讬 讛专讘 讻谞讛"讙 讻诪"砖:
讜讗谞讬 砖诪注转讬 诪砖诐 专讘讬谞讜 讛讗专"讬 讝爪"诇 讟注诐 谞讻讜谉 注诇 讚专讱 讛讗诪转 讻讬 讛谞讛 谞讜讚注 讚讙诇讬讜转 讬砖专讗诇 讛讜讗 诇讘专专 谞讬爪讜爪讬 讛拽讚讜砖讛 讗砖专 讘讗专抓 讛讛讬讗 讜讻讗砖专 讬砖讘谞讜 讘讙诇讜转 诪爪专讬诐 讘讻讞 拽讜砖讬 讛砖注讘讜讚 讜讝讻讜转 诪砖讛 专讘讬谞讜 讜讗讛专谉 讛讻讛谉 讜讚注诪讬讛讜 讜讗砖专 诪住专谞讜 谞驻砖谞讜 注诇 拽"讛 讘诇拽讬讞转 讛拽"驻 讜讛诪讬诇讛 讜砖讞讬讟转 讛拽专讘谉 驻住讞 注讬"讝 谞转讘专专讜 讻诇 谞讬爪讜爪讬 讛拽讚讜砖讛 讗砖专 讘诪爪专讬诐 讜讝讛讜 讜讬谞爪诇讜 讗转 诪爪专讬诐 讜讗诪专讜 专讝"诇 注砖讗讜讛 讻诪爪讜讚讛 砖讗讬谉 讘讛 讚讙谉 讗讜 讻诪爪讜诇讛 砖讗讬谉 讘讛 讚讙讬"诐 讻诇讜诪专 砖诇讗 谞砖讗专讜 谞讬爪讜爪讬 拽讚讜砖讛 讜讗诪讟讜诇 讛讻讬谉 讗住专 专讞诪谞讗 诇讬诇讱 诇诪爪专讬诐 讻讬 诇讗 谞砖讗专 诪讛 诇讘专专. 讗诪谞诐 讛谉 讘注讜谉 讻讗砖专 讗讞专 砖谞讛专讙 讙讚诇讬讛 讘谉 讗讞讬拽诐 诇讗 砖诪注讜 讘讚讘专 讛' 讜讞讝专讜 诇诪爪专讬诐 砖讘讬 讬专讜砖诇诐 讜讙诐 注讜讚 讘' 驻注诪讬诐 砖讛诇讻讜 讻诪"砖 讘讬专讜砖诇诪讬 讜诪讻讬诇转讗 讜谞注谞砖讜 注诇 讬讚讬 讝讛 讞讝专讜 讜谞驻诇讜 谞讬爪讜爪讜转 讛拽讚讜砖讛 讘注讜谞诐 讗砖专 诪专讜 讗转 讚讘专讜 讬转'. 讜注转讛 讬砖专讗诇 讘谞讬 谞讘讬讗讬诐 讛讜诇讻讬诐 讜讚诇讬"诐 谞讬爪讜爪讬 讛拽讚讜砖讛 讜讛专讬 讗专抓 诪爪专讬诐 讛讬讗 讻砖讗专 讗专爪讜转 注讻"讚 讜讛讜讗 讻讟注诐 讛专讬讟讘"讗 诪讬讜住讚 注诇 讗讚谞讬 讛讗诪转. 讜讘注谞讬谉 讝讛 讻转讘转讬 讘注谞讬讜转讬 讘讛讙讛讜转 讛专诪讘"诐 砖诐 讜讘住' 讛拽讟谉 讘专讻讬 讬讜住祝 讗"讛 住讬诪谉 讚' 讘住"讚 注"砖:

